title: Kolmas pyörä (televisio-ohjelma)

text: Kolmas pyörä oli vuosina 1998–1999 MTV3-kanavalla esitetty suomalainen keskusteluohjelma. Ohjelmassa haastateltiin julkisuuden henkilöitä, muun muassa Jammu Siltavuorta ja Pekka Siitointa. Ohjelmassa perehdyttiin lisäksi muun muassa uuden Gamma-huumausaineen käyttäjään ja miesprostituoituun. Lisäksi nähtiin Tony Halmeen tekemiä lyhyitä inserttejä, jossa hän suoritti "autovarkauden", "huumeoston" ja pummasi ohikulkijoilta rahaa. Ohjelmassa toimi myös "reaaliaikarunoilija" Teuvo Matala, joka teki haastattelujen aikana vieraista runon, jonka myös heti esitti.


title: EuroFloorball Cup 2008

text: EuroFloorball Cup 2008 oli järjestyksessään 16. salibandyn seurajoukkueiden Euroopan-mestaruusturnaus. Ne pelattiin 8.–12. lokakuuta 2008 Winterthurissa Sveitsissä. Miesten seurajoukkueiden mestaruuden voitti kolmannen kerran peräkkäin ruotsalainen AIK ja naisten mestaruuden ruotsalainen IKSU.


title: Fidžinintialaiset

text: Fidžinintialaiset ovat Fidžin intialaisperäisiä asukkaita. Heitä oli 311 591 vuonna 2007 eli 37,6 % väestöstä. He ovat brittien saarille tuomien työläisten jälkeläisiä, joita tuotiin työskentelemään sokeriplantaaseilla vuosina 1879–1916. Fidžinintialaiset ovat huonommassa asemassa kuin alkuperäisasukkaat. Huonommat olot ovat johtaneet maastamuuttoon Yhdysvaltoihin ja Australiaan.


title: Fidžinintialaiset

text: Brittiläiset vallanpitäjät eivät halunneet häiritä fidžiläisten perinteistä elämäntapaa, mutta he tarvitsivat työvoimaa saaren sokeriplantaaseille. Britit alkoivat värvätä ihmisiä Intiasta uskotellen, että Fidži sijaitsi aivan lähellä, vaikka todellisuudessa sinne oli 1 000 kilometrin matka. Ihmisiä myös kaapattiin ja tuotiin väkisin saarelle.


title: Fidžinintialaiset

text: Kun työläiset olivat olleet maassa viisi vuotta, he saivat päättää halusivatko he takaisin Intiaan vai jäädä saarelle, suurin osa päätti jäädä. Monet vuokrasivat maata alkuperäisasukkailta (maata ei saanut myydä alkuperäisasukkailta maahanmuuttajille) ja alkoivat viljellä omia sokeriviljelmiään, toiset muuttivat kaupunkeihin. Fidžillä hävisi intialaisten perinteinen kastijärjestelmä, tämä johtui siitä, että naiset olivat lähinnä alemmasta kastista ja ylempien kastien naisia ei juuri ollut. Kun ylemmän kastin miehet menivät naimisiin alempien kastien naisten kanssa kastierot unohtuivat vähitellen.


title: Fidžinintialaiset

text: Suurin osa fidžinintialaisista asuu niin sanotulla sokerivyöhykkeellä ja suurimmissa kaupungeissa. Suurin osa heistä puhuu fidžinhindiä, mutta pienempienkin intialaisten kielten puhujia löytyy. 76,7 % heistä on hinduja, 15,9 % on muslimeja ja 0,9 % on sikhejä, loput ovat kristittyjä tai ateisteja.


Miten se tehtiin


title: Tagebuch eines Verzweifelten

text: Tagebuch eines Verzweifelten on saksalaisen kirjailija Friedrich Reck-Malleczewenin kirjoittama natsihallinnosta kertova ja sitä arvosteleva kirja. Kirja ilmestyi saksaksi vuonna 1947.


title: Tagebuch eines Verzweifelten

text: Kirjassa on aatelissukuisen Reck-Malleczewenin päiväkirjamerkintöjä toukokuusta 1936 lokakuuhun 1944. Reck-Malleczewen surmattiin Dachaun keskitysleirillä 16. helmikuuta 1945. Reck-Malleczewenin natsihallintoa vastustava päiväkirja ei ollut ainoa laatuaan, sillä sellaisia pitivät useat yläluokan jäsenet Hitlerin hallinnon aikana.


title: Tagebuch eines Verzweifelten

text: Kirjan englanninkielinen käännös "Diary of a Man in Despair" ilmestyi alun perin 1970, ja sittemmin siitä on otettu useita painoksia. Lontoolaisen Gerald Duckworth & Co Ltd -kustantamon vuonna 2000 julkaisema laitos herätti Suomessa keskustelua, sillä kannen kuvituksessa on käytetty Hugo Simbergin kuuluisaa "Haavoittunut enkeli" -maalausta, mutta se on käännetty peilikuvaksi ja enkeliä paareilla kantavien poikien hihoihin on lisätty hakaristitunnukset. Kustantajaan vedottiin kirjan vetämiseksi pois markkinoilta, mutta tuloksetta.


title: See You in My Nightmares

text: ”See You in My Nightmares” on kappale rap-artisti Kanye Westin vuonna 2008 ilmestyneeltä neljänneltä studioalbumilta "808s & Heartbreak". Kappaleella vierailee Lil Wayne. ”See You in My Nightmares” piti julkaista singlenä 10. maaliskuuta 2009 ja lähetettiin radiokanaville soitettavaksi, mutta sen julkaisu peruutettiin ja singlenä julkaistiin sen sijasta "Amazing".


title: Fribourg-Gottéron

text: Fribourg-Gottéron on sveitsiläinen National League A:ssa pelaava jääkiekkoseura, jonka kotipaikka on Fribourg. Seura on pelannut Sveitsin pääsarjan finaaleissa viisi kertaa, mutta ei ole kertaakaan voittanut mestaruutta.


title: Teemu Pulkkinen

text: Teemu Pulkkinen (s. 2. tammikuuta 1992 Vantaa) on suomalainen jääkiekkoilija, pelipaikaltaan hyökkääjä, joka edustaa KHL-liigassa pelaavaa Dinamo Minskia.


title: Teemu Pulkkinen

text:
Pulkkinen aloitti peliuransa EVU:n kiekkokoulussa ja EVU-90 junioreissa, joissa hän pelasi yhden kauden. Tämän jälkeen hän siirtyi EVU-91 junioreihin kahdeksi kaudeksi, minkä jälkeen hän siirtyi Jokereihin.
B-juniori-ikäinen Pulkkinen pelasi ensimmäisen SM-liigaottelunsa 5. joulukuuta 2008 kotiottelussa Porin Ässiä vastaan vain 16-vuotiaana. Hän pelasi kyseisellä kaudella 2008–2009 Jokereiden edustusjoukkueessa kaikkiaan kolme ottelua ilman tehopisteitä. Suurimman osan kaudesta hän pelasi Jokereiden B-junioreissa.


title: Teemu Pulkkinen

text: Seuraavalla kaudella 2009–10 Pulkkiselta murtui lokakuisessa A-nuorten ottelussa veneluu, mikä johti kuukausien sairauslomaan. Tämän vuoksi hän joutui jättämään myös nuorten MM-kisat väliin. Pulkkinen ehti kuitenkin tehdä ensimmäisen SM-liigamaalinsa 3. lokakuuta 2009 käydyssä ottelussa Pelicansia vastaan. Yhteensä hän pelasi edustusjoukkueessa kaksitoista ottelua tehoin 1+2=3. Myös A-nuorissa otteluja kertyi pudotuspelit mukaan lukien vain 21. Vuoden 2010 kesällä NHL-seura Detroit Red Wings varasi Pulkkisen numerolla 111. Seura yritti haalia häntä organisaatioonsa heti seuraavaksi kaudeksi, mutta Pulkkinen jäi Jokereihin.


title: Teemu Pulkkinen

text: SM-liigakausi 2010–11 merkitsi Pulkkiselle läpimurtoa. Hän teki runkosarjassa SM-liigan tulokkaiden syöttöennätyksen keräten yhteensä 36 syöttöpistettä. Edellinen ennätys oli 30 syöttöpistettä, jotka Pekka Peltola teki tulokaskaudellaan. Pudotuspelien alla Pulkkinen joutui sairaalahoitoon munuaistulehduksen vuoksi. Pulkkiselta jäi väliin neljä pudotuspeliottelua, mutta hän tervehtyi, ja oli taas pelaavassa kokoonpanossa puolivälieräsarjan viidennessä ottelussa. Kauden päätteeksi Pulkkiselle ojennettiin 2010–2011 parhaalle tulokkaalle myönnettävä Jarmo Wasaman muistopalkinto. Vuonna 2012 Pulkkinen solmi tulokassopimuksen Detroit Red Wingsin kanssa, mutta hän pelasi vielä yhden kauden Jokereissa.


title: Teemu Pulkkinen

text: Kun Jokerien SM-liigakausi 2012–2013 päättyi, Pulkkinen siirtyi AHL-joukkue Grand Rapids Griffinsin riveihin. Pulkkinen voitti Griffinsissä kauden päätteeksi AHL:n mestaruuden Calder Cupin.


title: Teemu Pulkkinen

text: Detroit Red Wingsin paidassa Pulkkinen debytoi 18. syyskuuta 2013 harjoitusottelussa Chicago Blackhawksia vastaan. Hänet ajettiin ulos heti ensimmäisessä vaihdossa pelattuaan vain kuusi sekuntia. Pulkkinen taklasi Michael Kostkaa selkäpuolelta, mikä toi hänelle samalla neljän ottelun pelikiellon. Alkukauden 2013–2014 Pulkkinen pelasi Grand Rapid Griffinsissä keräten 58 ottelussa tehopisteet 24+25=49. Maaliskuussa 2014 pudotuspelien kynnyksellä Detroit Red Wings nosti Pulkkisen NHL-miehistöönsä. Hän ei kuitenkaan päässyt pelaamaan yhdessäkään ottelussa, vaan hänet lähetettiin takaisin Griffinsiin. Pulkkinen pääsi ainoastaan osallistumaan Nicklas Lidströmin paidanjäädytysseremoniaan, jonka aikana hän seisoi jäällä varusteet yllään ja Lidströmin Detroit-paita päällään muun joukkueen kanssa. Pian hänet kuitenkin kutsuttiin takaisin Detroitiin, ja Pulkkinen teki NHL-debyyttinsä 15. maaliskuuta kotiottelussa Edmonton Oilersia vastaan.


title: Teemu Pulkkinen

text: Pulkkinen aloitti myös kauden 2014–2015 Grand Rapidsin AHL-miehistössä, jossa oli parhaimmillaan koko liigan pistepörssin ykkönen. Tammikuussa 2015 Pulkkinen valittiin pelaamaan ssa. Muutama päivää valinnan jälkeen hän sai kutsun Detroitin NHL-kokoonpanoon. Kauden ensimmäisen ottelunsa hän pelasi tammikuun kymmenentenä päivänä Washington Capitalsia vastaan. Hän teki NHL-uransa avausmaalin Minnesota Wildia vastaan Stephen Weissin syötöstä kauden kuudennessa ottelussaan 20. tammikuuta 2015. Samana iltana Pulkkinen sai farmikomennuksen, joka kuitenkin johtui hänen pelaamisestaan tähdistöottelussa. Kauden 2014–2015 aikana Pulkkinen teki AHL:n runkosarjassa kaikkiaan 34 maalia ja voitti maalipörssin, vaikka hän pelasi ainakin 27 ottelua vähemmän kuin maalintekijätilastossa sijoille 2–4 päätyneet pelaajat. Pulkkinen sivusi kauden aikana Grand Rapids Griffinsin seuraennätystä tekemällä maalin kahdeksassa ottelussa peräkkäin. Kaudella 2013–2014 Pulkkinen oli tehnyt AHL:n runkosarjassa 31 maalia, joten vuonna 2015 hänestä tuli Griffinsin seurahistorian ensimmäinen pelaaja, joka on tehnyt vähintään 30 maalia kahdella kaudella peräkkäin. Samana vuonna Pulkkinen voitti myös AHL:n pudotuspelien maalipörssin 14 osumallaan. Ne syntyivät 16 ottelussa, joissa hän maalien tekemisen ohella keräsi neljä syöttöpistettä.


title: Teemu Pulkkinen

text: Kesällä 2015 Pulkkinen ja Detroit Red Wings solmivat yksivuotisen jatkosopimuksen.


title: Teemu Pulkkinen

text: Lokakuussa 2016 Pulkkinen siirtyi Minnesota Wildiin, kun Detroit oli siirtänyt hänet myyntilistalle. Peliaika oli kuitenkin vähäistä, ja kahdeksan ottelun jälkeen Minnesota siirsi Pulkkisen waiver-listalle, josta muilla NHL-seuroilla oli vuorokausi aikaa valita hänet joukkueeseensa. Yksikään NHL-joukkue ei kiinnostunut Pulkkisesta, joten hänen kautensa jatkui AHL-seura Iowa Wildissa. Minnesota nosti Pulkkisen takaisin NHL:ään 7. joulukuuta, ja uudelleen 13. joulukuuta.


title: Teemu Pulkkinen

text: 27. helmikuuta 2017 Arizona Coyotes hankki Pulkkisen pelaajaoikeudet.


title: Teemu Pulkkinen

text: 21. kesäkuuta 2017 Vegas Golden Knights varasi Pulkkisen . Pulkkinen kuitenkin lähetettiin jo harjoituskauden aikana farmiliigaan eikä kutsua ylös lopulta tullut lainkaan. Kauden päätteeksi Pulkkinen päätyi palaamaan Eurooppaan, hänen KHL-oikeutensa omistavaan Dinamo Minskiin.


title: Teemu Pulkkinen

text: Keväällä 2011 Pulkkinen pääsi Suomen A-maajoukkueen MM-leirille, mutta huolimatta tehoista harjoitusotteluissa, häntä ei lopulta valittu MM-kisoihin. Sen sijaan Yhdysvalloissa järjestetyissä vuoden 2011 nuorten maailmanmestaruuskilpailuissa Pulkkinen oli Suomen joukkueen paras pistemies. Vuoden 2012 nuorten maailmanmestaruuskilpailuissa Pulkkinen teki tehot 6+4=10. Ottelussa Tanskaa vastaan hän teki neljä maalia.


title: Teemu Pulkkinen

text: Pulkkinen oli mukana Suomen joukkueessa vuoden 2016 MM-kilpailuissa Venäjällä. Hän teki kahdeksassa pelaamassaan ottelussa tehot 0+2.


title: Teemu Pulkkinen

text: Pulkkinen osaa laukoa kiekon pitkälle ja nopeasti. Elite Prospects -sivuston ja Jatkoaika.comin verkkolehden mukaan hänen vahvuuksiinsa kuuluu myös halu tehdä maaleja sekä kyky luoda peliä ja maalintekopaikkoja myös muille. Pulkkisen heikkouksiin kuuluu puolustuspelaaminen.


title: Teemu Pulkkinen

text: Teemu Pulkkisen isoveli Toni Pulkkinen pelaa EVU:ssa IV-Divisioonassa.Minnesota Wildin faniyhteisö on keksinyt Teemu Pulkkiselle, uusimmalle tulokkaalle seurassa, jo useita lempinimivaihtoehtoja. Vaihtoehtoihin kuulivat esimerkiksi "Pokémon", "Sled", "Cannon" ja "Pulled Pork".


title: Can’t Tell Me Nothing

text: Can’t Tell Me Nothing on Kanye Westin ensimmäinen single hänen kolmannelta studioalbumilta Graduationilta. Single julkaistiin 29. toukokuuta 2007. Singlestä on julkaistu myös musiikkivideo. Singlen ovat tuottaneet Kanye West ja DJ Toomp, ja sen kannen on taiteillut japanilainen nykytaiteilija Takashi Murakami.


title: Vágarin lentoasema

text: Vágarin lentoasema (IATA: FAE, ICAO: EKVG) on lentoasema Vágarilla, Färsaarilla. Se sijaitsee tarkemmin Sørvágurissa. Toisen maailmansodan aikana rakennettu kenttä avattiin siviilikäyttöön vuonna 1963. Kenttää hallinnoi Tanskan liikenneministeriön "Statens Luftfartsvæsen" (SLV) vuoteen 2007, jolloin se siirtyi Färsaarten hallitukselle.


title: Vágarin lentoasema

text: Vágarin lentoasema on Färsaarten ainoa lentoasema ja kansallisen lentoyhtiö Atlantic Airwaysin pääpaikka. 219 329 matkustajaa kulki sen kautta vuonna 2007.


title: Rotumalaiset

text: Rotumalaiset ovat Rotuman saaren alkuperäisasukkaita. Rotumalaiset ovat saarelle muuttaneiden polynesialaisten ja melanesialaisten jälkeläisiä. Lisäksi heihin on sekoittunut eurooppalaisia aineksia saarelle paenneiden merimiesten mukana. Rotumalaisten mytologia kertoo heidän tulleen Samoalta prinssi Rahon johtamana.


title: Rotumalaiset

text: Rotumalaiset muistuttavat enemmän polynesialaisia kuin melanesialaisia, jotka ovat Fidžin valtaväestöä. Heidän ihonsa on vaaleampi kuin fidžiläisillä, ja he ovat lyhyempiä kuin muut polynesialaiset. Rotumalaisten ulkonäössä on myös eurooppalaisia ja aasialaisia vaikutteita. Vaikka heidät voisi luokitella etnisesti polynesialaisiksi, heidän kielensä ei ole polynesialainen.


title: Rotumalaiset

text: Rotuman saarella asuu 2002 ihmistä, joista suurin osa on rotumalaisia, mutta saarella asuu myös fidžiläisiä ja samoalaisia. Suurin osa rotumalaisista asuu Fidžin muilla saarilla, lisäksi heitä on muuttanut Samoaan, Uuteen-Seelantiin ja Australiaan. Rotumalaisilla on ollut erimielisyyksiä Fidžin hallituksen kanssa, ja he ovat muun muassa kumonneet lakiesityksen saaren avaamiseksi turisteille. Rotumalainen Mölmahao-klaani kieltäytyi liittymästä Fidžiin sen itsenäistyttyä, mutta se ei saanut rotumalaisten enemmistöä puolelleen.


title: Stronger (Kanye Westin kappale)

text: Stronger Kanye Westin toinen single hänen kolmannelta studioalbumiltaan Graduationilta. Single julkaistiin 31. heinäkuuta 2007. Singlestä on julkaistu myös musiikkivideo.


title: Stronger (Kanye Westin kappale)

text:
Kappaleen biitti koostuu talkboxin kautta nauhoitetusta vokaalisamplesta Daft Punkin kappaleesta "Harder, Better, Faster, Stronger", jonka tempo on hidastettu sopimaan Strongerin 90:n BPM:n tempoon.
Tätä samplea on tuettu aika ajoin syntentisaattoriäänillä.
Kappale kulkee siten, että intron jälkeen Kanye laulaa kertosäkeen kaksi kertaa, jonka jälkeen tulee ensimmäinen säkeistö.
Tämä toistetaan kolmeen kertaan eri säkeistöillä, kunnes neljännen kertosäkeen jälkeen tulee break, jonka jälkeen tulee outro ja lopulta kappale loppuu.
Kappaleessa West räppää myös tunnettua Friedrich Nietzschen sanontaa, "mikä ei tapa miestä vahvistaa häntä".


title: Stronger (Kanye Westin kappale)

text:
Musiikkivideo, joka julkaistiin kesäkuussa 2007, on Hype Williamsin ohjaama.
Video kuvattiin yhdeksän päivän aikana Japanissa.
Videolla nähtiin myös Kanyen kuuluisat nimikkolasit, jotka West oli tilannut nimenomaan videota varten.


title: Good Life

text: ”Good Life” on kappale Kanye Westin kolmannelta studioalbumilta "Graduation". Se julkaistiin singlenä samaan aikaan albumin kanssa, 11. syyskuuta 2007. Kappaleella vierailee T-Pain. Kappale voitti parhaan rap-kappaleen Grammy-palkinnon.


title: Good Life

text: Kappale sämplää Michael Jacksonin kappaleen ”P.Y.T” outrosta löytyviä ääniä, jotka muodostavat kappaleen biitille perusasetelman jota syntentisaattorit tukevat. Kappaleen rumpujen ohjelmointiin West sai apua hip-hop-supertuottaja Timbalandilta. Kappaleen taustalla laulavat Ne-Yo ja John Legend.


title: Rude Dog and the Dweebs

text: Rude Dog and the Dweebs on yhdysvaltalainen Marvel Productionsin tuottama ja Hank Saroyan luoma animaatiosarja, joka kertoo punkkimaisesta koirasta, joka ajoi vuoden 1956 vaaleanpunaista Cadillacia. Hän omistaa autokaupan ja joutuu töiden ohella varomaan vihamielistä kissaa Seymouria, sekä koiran pyydystäjää Hermania, sekä hänen apulaistaan Rotia.


title: Rude Dog and the Dweebs

text: Sarja luotiin mainosmielessä 1980-luvulla suosituksi tulleen urheiluvaatemalliston myötä.


title: Rude Dog and the Dweebs

text: Rude Dog omistaa kuljetusliikkeen, jossa häntä avustavat Dweebsit, kirjava ryhmä koiria; änkyttävä Caboose, kireä britti Winston, Jack Nicholsonilainen Reggie, etelän murteella puhuva Barney, Satch, joka kuulostaa Ed Wynnilta ja ystävällinen chihuahua Tweek. Itse Rude Dog puhui Brooklynin murteella ja hänellä on tyttöystävä nimeltä Gloria.


title: Homecoming (Kanye Westin kappale)

text: ”Homecoming” on kappale Kanye Westin vuonna 2007 ilmestyneeltä studioalbumilta "Graduation". Kappale julkaistiin singlenä 13. toukokuuta 2008, viidentenä ja viimeisenä albumin singleistä. Kappaleella vierailee Coldplayn laulaja Chris Martin. Kappaleesta on julkaistu musiikkivideo.


title: Friedrich Reck-Malleczewen

text: Friedrich Perceyval Reck-Malleczewen ( 11. elokuuta 1884 Gut Malleczewen Masuren – 17. helmikuuta 1945 Dachaun keskitysleiri) oli saksalainen kirjailija, joka kirjoitti seikkailu- ja historiallisia romaaneja. Hänen nykyisin tunnetuin teoksensa on kuitenkin päiväkirja "Tagebuch eines Verzweifelten" vuosilta 1936–1944. Päiväkirja ilmestyi 1947, sen englanninkielinen käännös "Diary of a Man in Despair" vuonna 1970.


title: Friedrich Reck-Malleczewen

text: Vuonna 2000 ilmestyneen englanninkielisen painoksen kansikuvana on käytetty Hugo Simbergin tunnettua maalausta "Haavoittunut enkeli" vuodelta 1903, mikä herätti hämmennystä Suomessa. Kustajalle lähetetty kirje ei kuitenkaan saanut aikaan toivottua tulosta, kirjan vetämistä pois markkinoilta.


title: Friedrich Reck-Malleczewen

text: Useita Reckin teoksia on filmattu.


title: Nobel-säätiö

text:
Nobel-säätiö () on 29. kesäkuuta 1900 perustettu yksityinen säätiö, jonka tarkoitus on rahoittaa ja valvoa Nobel-palkintoa.
Säätiön perustamisasiakirjana toimii Alfred Nobelin testamentti. Säätiö valvoo Nobelin symposiota tieteen, kulttuurin edistymistä. Säätiö valvoo Nobelin palkinnon varoja mutta ei päätä sen saajaa.


title: Nobel-säätiö

text: Nobel-säätiön jäsenet ovat Ruotsin akatemian, Ruotsin kuninkaallisen tiedeakatemian, Karoliinisen instituutin, Norjan Nobel-komitean jäseniä eli Nobel-komitean jäseniä Ruotsissa ja Norjassa. Nobelin säätiö ei ole mukana Nobelin taloustieteen palkinnon antamisessa vaan sen antaa Ruotsin keskuspankki.


title: Nobel-säätiö

text: Fysiikan ja kemian palkinnon saajista päättää Ruotsin kuninkaallinen tiedeakatemia, lääketieteen palkinnosta Karoliininen instituutti, kirjallisuuspalkinnosta Ruotsin akatemia, ja rauhan palkinnon saajista päättää Norjan Nobel-komitea.


title: Nobel-säätiö

text: Nobel-säätiö huolehtii varojen hankinnasta eri sijoituksilla ja Alfred Nobelin testamenttin mukaan on tehty päätös varojen jakamisesta palkinnon saajille. Nobel-säätiön sääntöjen mukaan ehdokkaita ei saa julkistaa ennen kuin 50 vuotta on kulunut ehdolle asettamisesta. Aikaraja ehdotusten lähettämiseen on 31. tammikuuta. Rauhanpalkinnon aikaraja on 1. helmikuuta.


title: Nobel-säätiö

text: Säätiön puheenjohtaja on Marcus Storch.


title: Tupolev Tu-16

text: Tupolev Tu-16 () oli neuvostoliittolainen strateginen pommikone, joka tuli käyttöön 1950-luvun puolivälissä.


title: Tupolev Tu-16

text: Tupolevin suunnittelutoimisto kehitti Tu-16-pommikoneen 1940-luvun lopussa. Koneen prototyypin Tyyppi 88/1 (Projekti N) ensilento tapahtui 27. huhtikuuta 1952. Koneen kehitysprojekti alkoi, kun 1940-luvun lopulla etsitiin seuraajaa B-29 Superfortressin kopiona rakennetulle potkurikäyttöiselle Tu-4-pommikoneelle. Uuden pommikoneen vaatimuksiin kuului yli 800 km/h lentonopeus, 6000 kg pommilasti ja 5000 km kantama.


title: Tupolev Tu-16

text: Aluksi Tupolev kehitti Tu-4:n pohjalta Tupolev Tu-85-koneen. "Tu-88":n kehitys alkoi vuoden 1949 alussa. Kriittinen tekijä oli suihkumoottorien kehitys – Mikulinin suunnittelutoimisto kehitti Mikulin AM -voimalaitteen. Sen suuren halkaisijan vuoksi sitä ei voinut kiinnittää lentokoneen siipien alle.


title: Tupolev Tu-16

text: Tu-16 tuli Neuvostoliiton ilmavoimien käyttöön vuoden 1953 lopussa. Ilmavoimien käyttöön tuli 175 konetta ja rannikkopuolustuksen käyttöön 240 konetta. Kaikkiaan koneita tehtiin parin vuosikymmenen aikana 1059 kappaletta.


title: Tupolev Tu-16

text: Kiinan kansantasavalta sai koneen suunnittelutietoja teknologiansiirtona Neuvostoliitolta. Se kehitti niiden pohjalta oman Xian H-6-koneversionsa. Kiinan ja Neuvostoliiton välien katkettua Hruštšovin hallintokaudella vuonna 1960 Kiinan konemallin jatkokehitys eteni itsenäisesti.


title: Tupolev Tu-16

text: Kone kykeni kuljettamaan massiivisen 9000 kg:n FAB-9000-pommin tai ydinaseita noin 4800 km:n matkan. 1950-luvun puolivälissä koneeseen lisättiin mahdollisuus kantaa vastakehitettyjä risteilyohjuksia. Malli Tu-16KS-1 (NATO:n koodinimi Badger-B) kuljetti AS-1 Kennel -ohjuksia noin 1800 km:n päähän. AS-1-ohjus oli iso, MiG-15-hävittäjää muistuttava, ja sen kantomatka noin 140 km. Sen pääasiallinen käyttötarkoitus oli iskut Yhdysvaltain lentotukialusryhmiä vastaan.


title: Tupolev Tu-16

text: Myöhempiä ohjusmalleja olivat ydinkärkinen Raduga K-10S (AS-2 Kipper), AS-1:n korvaaja KSR-2 (AS-5 Kelt) ja KSR-5 (AS-6 Kingfish).


title: Tupolev Tu-16

text: Koneesta kehitettiin myös elektronisen sodankäynnin- ja tiedustelumalleja. Siitä kehitettiin myös siviilimallit Tupolev Tu-104 ja Tupolev Tu-124, jotka olivat Aeroflotin käytössä.


title: Tupolev Tu-16

text: Tu-16-pommikone oli Neuvostoliiton, Vietnamin, Kiinan kansantasavallan (H-6), Egyptin, Indonesian ja Irakin ilmavoimien käytössä. Nykyisin niitä käyttää ainakin Venäjän ilmavoimat, mutta valvontaroolissa eikä pommikoneena. Kiinan ilmavoimille Xian H-6 -kopio tai muunnelma on eräs sen strategisen ydinasepelotteen toteuttaja.


title: Mark Wright (jalkapallovalmentaja)

text: Mark Wright (s. 1. elokuuta 1963 Berinsfield, Englanti) on englantilainen jalkapalloilija, joka oli pelipaikaltaan keskuspuolustaja. Peliuransa jälkeen hän toimi managerina muun muassa Chester Cityssä.


title: Mark Wright (jalkapallovalmentaja)

text: Wright aloitti uransa vuonna 1980 Oxford Unitedissa. Vain kymmenen pelatun ottelun jälkeen hänet myytiin Englannin korkeimmalle sarjatasolle 1. divisioonaan Southamptonin riveihin. 18-vuotias Wright debytoi "Saintsissa" 17. huhtikuuta 1982 3–1-voitto-ottelussa Leedsia vastaan.


title: Mark Wright (jalkapallovalmentaja)

text: Wrightin ensimmäinen täysi kausi Southamptonissa oli kausi 1982–1983, jolloin Saints sijoittui liigassa sijalle 12 ja Wrightin onnistui tehdä ensimmäinen maalinsa. Hänet valittiin myös Southamptonin vuoden pelaajaksi.


title: Mark Wright (jalkapallovalmentaja)

text: Seuraavalla kaudella Wrightin otteet olivat liigan eliittiä ja koko muunkin joukkueen esittäessään parastaan sijoittui Saints liigassa toiseksi Liverpoolin jälkeen. Hyvien otteidensa ansiosta Wright nousi Englannin maajoukkueeseen, jossa hän pelasi 45 maaottelua ja teki yhden maalin vuosina 1984–1996.


title: Mark Wright (jalkapallovalmentaja)

text: Elokuussa 1987 Southampton yllättäen hyväksyi Derby Countyn tekemän 760 000:n punnan tarjouksen ja näin yhteensä 222 ottelua ja 11 maalia tehnyt Wright siirtyi Derbyyn.


title: Mark Wright (jalkapallovalmentaja)

text: Wright debytoi uudessa seurassaan 29. elokuuta 1987 ottelussa Wimbledonia vastaan. Wright pelasi Derbyssa yhteensä neljä kautta ja otteluita kertyi topparille yhteensä 171.


title: Mark Wright (jalkapallovalmentaja)

text: Wright siirtyi Liverpooliin, jossa debytoi 17. elokuuta 1991 ottelussa Oldhamia vastaan. Liverpool-uran aikana Wright oli voittamassa FA Cupia.


title: Ryssä (sarjakuvahahmo)

text: Ryssä on Marvel-sarjakuvakustantamon luoma superroisto ja Tuomarin vihollinen.


title: Ryssä (sarjakuvahahmo)

text: Rikollispomo Ma Ganucci palkkasi Ryssänä tunnetun palkkamurhaajan hoitelemaan Tuomarin. Ryssä paikansi Tuomarin yhteen hänen piilopaikoistaan ja pääsi niskan päälle, koska Tuomari oli heikkona taistelustaan Ma Ganuccin joukkoja vastaan. Taistelun aikana Ryssä selitti Tuomarille näkemyksiään kapitalismista ja siitä, kuinka hän ihannoi amerikkalaisia supersankareita. Kun Tuomarille selvisi, että Ryssä oli palkkamurhaaja, hän yllätti tämän iskemällä roistoa kuumalla pizzalla ja sen jälkeen tappoi vastustajansa.


title: Ryssä (sarjakuvahahmo)

text: Kuten muutkaan supervoimaiset ihmiset Marvelin universumissa, myöskään Ryssä ei pysynyt pitkään kuolleena. Salainen järjestö varasti hänen ruumiinosiaan ja herätti hänen henkiin käyttäen teknologiaa. Teknologia "saatiin" K.I.L.P.I-järjestöltä Helsingistä. Samalla Ryssän ruumista vahvistettiin: lihaksia kasvatettiin keinotekoisesti ja luustoa vahvistettiin teräksellä.


title: Ryssä (sarjakuvahahmo)

text: Tämän jälkeen Ryssä lähetettiin taas Tuomarin perään. Ryssä heitti Tuomarin Empire State Buildingin katolta alas, mutta Hämähäkkimies pelasti Tuomarin ja liittyi taisteluun Ryssää vastaan. Yhdessä supersankarit voittavat tappajan, joka putoaa itse alas pilvenpiirtäjästä ja katukiveyksen läpi. Putous ei tapa Ryssää, mutta kovaonninen tappaja jää metrojunan alle ja sankarit pitävät häntä kuolleena. Kuitenkin Ryssä selviää, työnantajansa teknologian ansiosta, joka vahvistaa Ryssän voimia entisestään.


title: Ryssä (sarjakuvahahmo)

text: Ryssä kohtasi viimein loppunsa, kun Tuomari sai selville, missä Kreighopfin järjestö pitää majapaikkaansa. Järjestön suunnitelmana olisi tappaa Euroopan Neuvosto lentokoneiskulla ja kommandojoukoilla. Tuomari soluttautuu Grand Nixon Islandille ja nousee mukaan lentokoneeseen. Tuomari tappaa lentäjän ja tiputtaa sen polttoainesäiliöihin, ainoastaan hän ja Ryssä selviävät hengissä tapahtuneesta.


title: Ryssä (sarjakuvahahmo)

text: Tämän jälkeen Kreighopf varastaa ranskalaisen sotilaskoneen, joka kuljettaa atomipommia. Ryssän tehtäväksi annetaan vartioida konetta, mutta Tuomari on taas mukana. Tuomari on aluksi alakynnessä, mutta saa yliotteen lopulta Ryssästä kiinnittäen tämän koukulla atomipommiin. Tuomari tämän jälkeen potkaisee avuttoman roiston pommeineen Grand Nixon Islandille, jossa pommi räjähtää tuhoten Kreighopfin organisaation ja Ryssän lopullisesti.


title: Ryssä (sarjakuvahahmo)

text: Ryssällä oli ennen Kreighopfin teknologiaa jo entuudestaan suuret voimat, hän murskasi miehen antaessaan tälle halauksen. Kreighopfhin tekemien "parannusten" jälkeen Ryssän kehosta tuli luodinkestävä ja hän pystyi tämän jälkeen repimään taloja hajalle ilman minkäänlaista kestävyyden menetystä.


title: Ryssä (sarjakuvahahmo)

text: Ryssä oli yksi John Saintin kätyreistä vuoden 2004 Tuomari-elokuvassa, jossa häntä esitti Kevin Nash. Hän on pukeutuneena venäläiseksi merimieheksi ja hakkaa Tuomaria, kunnes sankari katkoo hänen niskansa.


title: Likymnios

text: Likymnios oli kreikkalaisessa mytologiassa Elektryonin ja fryygialaisen Mideian poika ja siten Alkmenen velipuoli. Hänen kaikki veljensä saivat surmansa taistelussa Pterelaoksen poikia vastaan – vain hän itse säästyi nuoren ikänsä vuoksi.


title: Likymnios

text: Likymnios lyöttäytyi yhteen Amfitryonin kanssa, joka matkasi Thebaan antaakseen Kreonin puhdistaa itsensä Elektryonin surmasta. Täällä Kreon antoi sisarensa Perimedeen Likymniokselle vaimoksi. Heillä oli pojat Argios ja Melas.


title: Likymnios

text: Herakleen oli Likymnioksen sisarenpoika, mutta hänen oma poikansa Tlepolemos tappoi isosetänsä – toisen version mukaan vahingossa tämän juostua väliin Tlepolemoksen oltua kurittamassa kepillä palvelijaansa, toisen mukaan tarkoituksella vihan puuskassa.


title: Genève-Servette HC

text: Genève-Servette HC ("Servette", "GSHC") on sveitsiläinen jääkiekkojoukkue Genevestä. Joukkue pelaa maan pääsarjassa National League A:ssa.


title: EHC Kloten

text: EHC Kloten on sveitsiläinen jääkiekkojoukkue, joka pelaa Sveitsin toiseksi korkeimmalla sarjatasolla Swiss Leaguessa. Joukkueen kotipaikka on Kloten.


title: Micheline Calmy-Rey

text: Micheline Calmy-Rey (s. 8. heinäkuuta 1945, Sion, Sveitsi) on sveitsiläinen poliitikko liittoneuvoston jäsen vuodesta 2003 lähtien, vastuualueenaan maan ulkopolitiikka.


title: Micheline Calmy-Rey

text: Vuosina 1981-1997 Calmy-Rey oli Geneven Grand Conseilin (parlamentin) edustaja, edustaen sosiaalidemokraatteja. Neuvoston puhemiehenä Calmy-Rey toimi 1992-1993, ja puolueensa Geneven osaston puheenjohtaja 1986-1990 ja uudelleen 1993-1997. Kantonin valtioneuvostoon hän nousi 1997 vastaten kantonin taloudesta ja oli presidenttinä vuonna 2001.


title: Micheline Calmy-Rey

text: 2002 Calmy-Rey valittiin liittoneuvostoon ulkoministeriksi. Hän oli vasta neljäs nainen historiassa, joka valittiin sinne. Varapresidenttinä Calmy-Rey toimi 2006 ja seuraavana vuonna itse liittopresidenttinä. Hän oli toinen nainen, Ruth Dreifussin jälkeen, joka hoiti kyseistä virkaa.


title: SCL Tigers

text: SCL Tigers, vuoteen 1999 "Schlittschuh-Club Langnau", on sveitsiläinen jääkiekkojoukkue Langnau im Emmentalista Keski-Sveitsistä. Joukkue pelaa maansa pääsarjassa National League A:ssa.


title: Helilän koulu

text:
Helilän koulu on peruskoulu Kotkassa Helilän kaupunginosassa. 7.–9. -luokkien lisäksi koulussa on viisi 6.-luokkaa sekä pienluokka. Oppilaita on noin 500.
Helilän koulun edeltäjä Helilän kansakoulu on Kotkan vanhin kansakoulu, joka aloitti toimintansa vuonna 1875. Koulu muuttui vuonna 1957 Karhulan kansalaiskouluksi ja vuonna 1974 Helilän yläasteeksi. Osoitteessa Suntionkatu 27 se on toiminut vuodesta 1970.
Helilän koulun 7B luokka voitti vuoden luokka-kilpailun vuonna 1999.


title: Helilän koulu

text: Vuosina 2017–2018 Helilän koulun sisäilmaongelmien vuoksi vanhalle hiekkakentälle rakennutettiin moduulikoulu aivan vanhan koulun viereen. Oppilaat ovat siirtyneet vuoden 2018 aikana moduulikouluun. Muutto väistötiloihin oli hidas, ja oppilaita siirrettiin moduulirakennuksen tiloihin kevättalvesta 2018 saman vuoden syksyyn. Välituntialueena toimii yhä vanhan, kiinteän koulun piha-alue.


title: Rinteenkulma

text: Rinteenkulma on Rovaniemellä sijaitseva kauppakeskus, joka on avattu 6. marraskuuta 2008.


title: Rinteenkulma

text: Kauppakeskuksesta löytyy muun muassa Clas Ohlsonin, Intersportin, K-Supermarketin ja Lindexin myymälät. Kesän 2011 aikana Lordi-ravintola Rocktaurant on lopettanut toimintansa. Rinteenkulmasta on myös yhdyskäytävä Kauppakeskus Revontuleen. Rinteenkulmassa sijaitsi myös Anttila.


title: Worcester Sharks

text: Worcester Sharks oli yhdysvaltalainen jääkiekkojseura Worcesterista, Massachusettsista. Joukkue pelasi AHL:ssa kausina 2006–2015 ja toimi NHL-seura San Jose Sharksin farmijoukkueena.


title: Worcester Sharks

text: Worcester Sharks on aiemmin tunnettu nimillä Kentucky Thoroughblades (1998–2001) sekä Cleveland Barons (2001–2006).


title: Pakistanin joukkotuhoaseet

text: Pakistanin joukkotuhoaseet ovat ydinasejärjestelmiä, joita Pakistan on pyrkinyt saamaan ainakin 1970-luvun alkupuolelta asti. Niihin liittyy riittävä infrastruktuuri ohjusten laukaisemiseksi maasta, lentokoneista tai sukellusveneistä.


title: Pakistanin joukkotuhoaseet

text: Vuonna 2011 maalla arvioitiin olevan noin sata ydinpommia. Pakistan räjäytti ensimmäisen ydinlatauksensa vuonna 1998 Ras Kohin vuoristossa Chagain kukkuloiden lähellä. 1990-luvulla ja 2000-luvulla Pakistan on hankkinut Pohjois-Koreasta ja Kiinasta ohjuksia, joita kutsutaan muun muassa nimillä Shaheen ja Ghauri ja yhteisnimellä Hatf, "Kuolettava".


title: Pakistanin joukkotuhoaseet

text: Pakistanin atomienergiakomissio perustettiin vuonna 1965. Pakistan alkoi kehittää ydinasetta 1972 vastavetona Intian uhkaan. Intian ydinkoe vuonna 1974 pani vauhtia ohjelmaan. Samana vuonna tehtiin sopimus Ranskan kanssa jälleenkäsittelylaitoksen rakentamisesta. Kuitenkin seuraavana kahtena vuotena monet länsimaat vetäytyivät yhteistyöstä Pakistanin kanssa, ja Ranskakin lopetti ohjelmansa 1976 Yhdysvaltain painostuksesta.


title: Pakistanin joukkotuhoaseet

text: 1976 aloitti toimintansa Kahutan rikastuslaitos. Pakistanin ohjelmaa on vienyt eteenpäin 1970-luvulta tohtori Abdul Khader Khan.


title: Pakistanin joukkotuhoaseet

text: Pakistan alkoi tuottaa asekelpoista uraania 1985 ja riittävästi sitä oli yhtä pommia varten 1986. Pakistanilaisten mukaan sillä oli kyky räjäyttää ydinase 1987. Vuonna 1989 oltiin siinä pisteessä, jolloin Pakistan kykeni rakentamaan kentällä toimivia ydinaseita.


title: Pakistanin joukkotuhoaseet

text: Pakistanin turvallisuuspoliittinen tilanne oli maan itsenäistymisen jälkeen huono, koska se kävi kolmeen otteeseen sotaa Intian kanssa. Pakistan käynnisti Parr-tutkimusreaktorin vuonna 1965 ja kieltäytyi allekirjoittamasta ydinsulkusopimusta vuonna 1968. Vuonna 1971 Pakistan menetti silloisen Itä-Pakistanin, nykyisen Bangladeshin, Intiaa vastaan käydyn sodan tuloksena.


title: Pakistanin joukkotuhoaseet

text: Pakistanin johto alkoi kiinnostua ydinaseesta vuonna 1972, ja hallitsija Zulfikar Ali Bhutto kutsui maan insinöörejä ja tutkijoita keskustelemaan aiheesta Multaniin. Intia räjäytti ydinaseensa Tharin autiomaassa Pokhranin alueella 1974, mikä ei ainakaan hillinnyt Pakistanin halua saada ydinase haltuunsa. Pakistanin johto tunsi maan uhatuksi, olihan se käynyt kolme sotaa Intian kanssa. Alussa ydinohjelmaa johti Munir Ahmad Khan, joka lienee ollut Pakistanin ydinohjelman todellinen perustaja. Vuonna 1974 metallurgian insinööri Abdul Khadeer Khan onnistui varastamaan Belgiasta uraanin rikastamiseen sopivan ultrasentrifugin piirustukset, minkä jälkeen käynnistettiin Ohjelma-706 eli uraanin rikastamisohjelma. Toisaalta Pakistan pyrki moneen otteeseen 1970-luvulla saamaan Intian kanssa alueelle ydinaseettoman vyöhykkeen, mutta sopuun siitä ei päästy.


title: Pakistanin joukkotuhoaseet

text: Abdul Khadeer Khanista tuli ohjelman johtaja 1976. Pakistanin ydinaseohjelma alkoi pyöriä täydellä teholla vuonna 1976, jolloin Pakistanin armeija ja atomienergiakomissio PAEC perustivat sotilaallisen ydintutkimusosaston DTD:n ja valitsivat Chagain kukkulat toiseksi tulevien ydinkokeiden alueeksi. Pakistanilla oli ensimmäinen ydinaseen rakennepiirustus vuonna 1978. Yhdysvallat rajoitti kauppaa Pakistanin kanssa 1979 saatuaan selville Pakistanin ydinohjelmasta. Ranskakin vetäytyi lopulta tukemasta Pakistania ydinasioissa. Niinpä Pakistan alkoi hankkia ydintekniikkaa Kiinasta. Chagaihin porattiin räjäytystunneli vuonna 1979 ja Kiranan alueelle räjäytystunneleita 1979-1983. Molemmilla alueilla tehtiin vuodesta 1983-1990 ydinräjähteiden kylmäkokeita, joissa ydinaseen räjähdekuori räjäytettiin ilman ydinmateriaalia. Esimerkiksi 1985 Yhdysvallat sai selville Pakistanin hankkineen muun muassa ydinaseiden kytkimiksi sopivia krytroneja. Suorittajana oli niin sanottu Wahin ryhmä. Myös Kahutan tutkimuslaitos teki toisaalla omia kokeitaan. Kokeilla oli tarkoitus etsiä sopiva fissiopommin räjähdekuoren rakenne, jota ei ole päästetty julkisuuteen. Vuonna 1986 Pakistan rakensi oman plutoniumia ja tritiumia tuottavan reaktorin Khushabiin Joharabadiin. Vuonna 1986 Kahutan rikastuslaitos alkoi tuottaa aseluokan uraania täydellä teholla sentrifugipohjaisella laitteistolla.


title: Pakistanin joukkotuhoaseet

text: Pakistanilaiset tekivät Ras Kohin alueella 28. toukokuuta 1998 2–5 ydinkoetta, jotka vastasivat magnitudin (mb) 4,8–4,9 maanjäristystä. Kharanin alueella havaittiin 30. toukokuuta 1998 vielä yksi seisminen tapaus, jonka magnitudi (mb) oli 4,6. Nämä olivat Pakistanin mukaan ydinpommien koeräjäytyksiä.


title: Pakistanin joukkotuhoaseet

text: Pakistanin aseet pohjautuvat rikastettuun uraaniin, jota on helpompi ja turvallisempi tuottaa ja käsitellä kuin plutoniumia. Uraanin rikastustekniikkana on ollut kaasusentrifugi.


title: Pakistanin joukkotuhoaseet

text: Pakistan testasi ydinaseita 1998 vastavetona Intian ohjelmaan. Varmoja voidaan olla kahdesta räjäytyksestä. Myös Pakistanin kuten Intian epäillään liioitelleen vuoren sisässä räjäytettyjen aseiden tehoa ja ehkä sanoneen räjäyttäneensä olemattomia latauksia. Pakistanin ensimmäinen koe Chagain kukkuloilla oli Khanin mukaan kiihdytetty fissioase. Pakistanin kokeiden voimat lienevät olleen todellisuudessa 10 ja 5 kt. Pienet räjähdystehot viittaavat mahdollisesti käytetyn tekniikan alkeellisuuteen.


title: Pakistanin joukkotuhoaseet

text: Pakistan on mukana Etelä-Aasian "kolmiodraamassa" jossa Pakistan ja Kiina ovat Intian vihollisia. Kiina on pitkäaikainen Pakistanin tukija ja on toimittanut Pakistanille muun muassa ydinaseen piirustukset sekä ohjuksia. Pakistanin ohjus- ja ydinaseohjelma perustuvat pitkälle salakuljetettuun tekniikkaan, sillä maan oma rajallinen teollinen kapasiteetti ei pysty tuottamaan ydinaseen tekoon vaadittavaa korkeatasoista tekniikkaa. Osa Kiinan alueella suoritetuista ydinkokeista on saattanut ehkä olla Pakistanin ydinaseiden testauksia, Kiina olisi "lainannut" Lop Norin aluetta Pakistanille.


title: Pakistanin joukkotuhoaseet

text: Pakistan on hankkinut Hatf-sarjan ohjuksia joihin kuuluvat muun muassa Shaheen ja Ghauri ja tehnyt monia onnistuneita ohjuskokeita. Sillä arvioidaan olevan kaikkiaan noin sata ydinkärkeä eli enemmän kuin Intialla. Ohjukset ovat enimmäkseen tuontitavaraa muun muassa Kiinasta ja Pohjois-Koreasta. Pakistan tulee hankkimaan luultavasti uusia ohjuksia, joilla on pidempi kantomatka.


title: Pakistanin joukkotuhoaseet

text: Intialaisten lähteiden mukaan pakistanilaiset tiedemiehet ovat myyneet ydinasetekniikkaa muun muassa Pohjois-Koreaan, Iraniin ja Libyaan.


title: Tlepolemos

text: Tlepolemos oli kreikkalaisessa mytologiassa Herakleen ja joko Efyran kuninkaan Fylaan tyttären Astyokhen tai Amyntorin tyttären Astydameian poika.


title: Tlepolemos

text: Tlepolemos oli Argoksen kuningas, mutta surmattuaan isosetänsä Likymnioksen joutui jättämään kaupungin herakleidien uhkaamana. Oraakkelin käskyn mukaisesti hän asettui Rodokselle, jonne hän perusti kolme kaupunkia ja meni naimisiin Polykson kanssa. Oltuaan aikanaan yksi Helenan kosijoista, hän liittyi valansa velvoittamana kreikkalaisten puolella Troijan sotaan yhdeksän aluksen voimin. Sarpedon kuitenkin surmasi hänet sodan ensimmäisenä päivänä.


title: Israelin joukkotuhoaseet

text: Israelilla uskotaan olevan noin 100–400 ydinaseen arsenaali. Virallisesti Israelin hallitus ei ole myöntänyt tai kieltänyt ydinaseidensa olemassaoloa. Israelin ydinaseohjelma alkoi 1950-luvulla ja maalla on uskottu olleen ydinaseita jo 1960-luvulta alkaen. Israel ei ole ratifioinut ydinsulkusopimusta.


title: Israelin joukkotuhoaseet

text: CIA:n mukaan Israel aloitti onnistuneen ydinaseiden tuotannon vuonna 1968. Yhdysvaltain tiedustelujärjestöjen arvioiden mukaan Israelilla oli 1990-luvun loppupuolella 75–140, joidenkin mukaan jopa 400 ydinasetta.


title: Israelin joukkotuhoaseet

text: Vuonna 1975 P. W. Botha allekirjoitti Israelin puolustusministerin Shimon Peresin kanssa salaisen sotilasyhteistyösopimuksen. Israel vei Etelä-Afrikkaan aseita vuosien 1974–1993 välisenä aikana vuosittain 600 miljoonan dollarin arvosta, mikä teki Etelä-Afrikasta Israelin toiseksi tai kolmanneksi suurimman kauppakumppanin. Sasha Polakow-Suranskyn mukaan asekaupan kokonaisarvo ajanjakson aikana oli yli 10 miljardia dollaria. Etelä-Afrikka toimitti Israeliin 500 tonnia uraania sen ydinaseohjelmaa varten ja vastavuoroisesti Israel myi Etelä-Afrikalle 30 grammaa tritiumia neutronipommin rakentamiseksi.


title: Israelin joukkotuhoaseet

text: Israel on ydinsulkusopimuksen ulkopuolella. Kansainvälinen atomienergiajärjestö (IAEA) antoi 2009 päätöslauselman Israelin ydinaseiden tarkastamisesta. Israel kieltäytyi yhteistyöstä IAEA:n kanssa; Israelin edustaja antoi lausunnon, ettei ”Israel tule miltään osin toimimaan päätöksen mukaan, jonka ainoa tarkoitus on vahvistaa poliittisia vihamielisyyksiä ja jakoa Lähi-Idässä”.


title: Israelin joukkotuhoaseet

text: Israelin oletetaan omistanneen 1960-luvulta asti ydinaseen, mutta sen viranomaiset ovat antaneet tästä vain yksittäistapauksissa välähdyksenomaisia lausuntoja (Efraim Katzir 1974, Ariel Sharon 2004, Ehud Olmert 2006). Virallisesti Israel ei ole edelleenkään tunnustautunut ydinasevaltioksi. Israel ei ole allekirjoittanut ydinsulkusopimusta. Israelin strategia on, että ydinasetta ei myönnetä eikä kielletä. Se on luultavasti tehostanut mahdollisen arsenaalin pelotevoimaa. Toisaalta Israel voi näin esiintyä ydinaseettomana maana ja näin heikentää varustautumisen vastustusta. Israelin ydinaseohjelmasta tiedetään vain pääpiirteet, ei yksityiskohtia eikä tarkkaa arsenaalin kokoa. Israel on jatkuvasti laajentanut ja kehittänyt ydinaseistustaan muun muassa lisäämällä ohjustensa kantomatkaa ja sijoittelua eri alustoille (maa, meri, ilma).


title: Israelin joukkotuhoaseet

text: Israelin ydinohjelman keskus on Negevin autiomaassa sijaitseva Dimonan tutkimuslaitos, jota kutsuttiin aluksi salaussyistä mm. tekstiilitehtaaksi (”David Ben-Gurionin housutehdas”) ennen kuin edes myönnettiin, että paikalla on jotain tekemistä atomien kanssa. Dimonassa työskennelleen Mordechai Vanunun kertomukset ja valokuvat eivät tulleet tarkkailijoille aivan yllätyksenä.


title: Israelin joukkotuhoaseet

text: Israel alkoi havitella ydinasetta heti itsenäistymisensä jälkeen vuonna 1948. Ranska oli sopiva yhteistyökumppani, kun molemmat olivat jääneet ”atomikerhosta” pois. Israelin tiedemiehet luultavasti auttoivat Ranskaa rakentamaan P-1 plutoniumin tuotantoreaktorin ja UP-1 plutoniumin erottelulaitoksen. Ranska auttoi Israelia rakentamaan Dimonan reaktorin vastapalveluksena Israelin toimista Suezin kriisissä vuonna 1956. Kriisi alkoi, kun Egypti sulki Suezin kanavan ja Britannia ja Ranska yrittivät sotilasoperaatiolla estää sulkemisen. Kun Britannia ja Ranska epäonnistuivat sodassa, Israelin joukot valtasivat koko Siinain. Suezin kriisi laukaisi Israelin ydinaseohjelman täydelle teholle.


title: Israelin joukkotuhoaseet

text: Yhdysvallat sai tietää Dimonan reaktorista 1958 U-2-vakoilukoneen ottamien kuvien välityksellä. Ranska vetäytyi tilapäisesti Charles de Gaullen takia yhteistyöstä 1960, jolloin Israel julkisti reaktorin ”rauhanomaiseksi tutkimusreaktoriksi”. Ranskan ydinkokeen vuonna 1960 arvellaan hyödyttäneen myös Israelia, jonka tiedemiehet olivat ehkä mukana pommin kehittelyssä. Yhdysvallat suoritti Dimonassa tarkastuksia vuosina 1962–1969 muttei tarkastanut alueen maanalaisia kerroksia, jotka israelilaiset salasivat. Dimonan reaktori muuttui kriittiseksi vuonna 1962, ja plutoniumin jälleenkäsittelylaitos alkoi toimia 1964–1965 Ranskan taas avustaessa Israelia.


title: Israelin joukkotuhoaseet

text: Israelilla on saattanut olla ydinaseita jo vuonna 1962. Muutama ydinase koottiin käyttökuntoon vuonna 1967 sodan varalle. Vuoden 1973 jom kippur -sodassa Israelilla oli käytössä useita pitkälle kehitettyjä ydinasetyyppejä. Ydinaseiden käyttöä myös harkittiin, kun arabien hyökkäys näytti uhkaavalta. Hyökkäys kuitenkin torjuttiin tavanomaisin asein.


title: Israelin joukkotuhoaseet

text: Ranska avusti Israelia myös mm. rakettitekniikassa, Jeriko-ohjusten kehittelyissä. Ranska on saattanut luovuttaa ydinaseiden kehittelyssä välttämättömiä koetuloksia Israelille. Israelilla on vain hiukan omia uraanivaroja. Maa on hankkinut uraania myös kaappaamalla laivan ja ostanut sitä Etelä-Afrikasta. Etelä-Atlantilla tapahtunutta välähdystä vuonna 1979 on epäilty Israelin ydinkokeeksi, joka tapahtui Etelä-Afrikan suostumuksella. Testattu laite oli ehkä neutronipommi tai tykistön ydinkranaatti, jonka räjähdysteho olisi ollut noin kaksi kilotonnia.


title: Israelin joukkotuhoaseet

text: Israelin ja Etelä-Afrikan ydinaseyhteistyö ei liene ollut kuitenkaan niin tiivistä kuin joskus on väitetty, sillä Etelä-Afrikka pystyi rakentamaan vain kuusi tykkityyppistä uraanipommia, jotka on nyttemmin poistettu arsenaalista.


title: Israelin joukkotuhoaseet

text: Israel on jarruttanut ja estänyt Irakin ydinaseohjelmaa, sen ilmavoimat tuhosivat 1981 Al-Tuwaithan Osirak-ydinreaktorin. Myös sen tiedustelupalvelu Mossad toimi aktiivisesti Irakin ydinaseohjelmaa vastaan.


title: Israelin joukkotuhoaseet

text: Israel kuuluu 19 maan joukkoon, joka ei ole ratifioinut tai allekirjoittanut biologisia aseita kieltävää bioasekonventiota. Sopimukseen kuuluu 165 maata, näiden joukossa kaikki maailman suurvallat, kaikki Euroopan maat ja Lähi-idän muut valtiot.


title: EHC Basel

text: EHC Basel (Eishockey Club Basel) on vuonna 1932 perustettu sveitsiläinen jääkiekkoseura Baselista. Joukkue pelaa National League B:ssä. Kotiottelunsa se pelaa St. Jakob Arenalla. EHC Baselin valmentajana on Dino Stecher. Joukkuetta on myös valmentanut suomalainen Kari Eloranta. Joukkue on voittanut NLB:n kahteen kertaan vuosina 2003 ja 2005.


title: Belgian jääkiekkomaajoukkue

text: Belgian jääkiekkomaajoukkue edustaa Belgiaa kansainvälisissä jääkiekko-otteluissa. Joukkue on voittanut jääkiekon EM-kisat vuonna 1913, hopeaa 1927 sekä pronssia vuosina 1910, 1911 ja 1914.


title: Belgian jääkiekkomaajoukkue

text: Belgia pelaa nykyisin jääkiekon II-divisioonassa.


title: Franki-paalu

text: Franki-paalu on paalutyyppi, jota käytetään siirtämään paalukuormia maakerroksiin joko anturan tai anturan ja varren avulla. Se on maata syrjäyttävä paalu, joka valmistetaan käyttäen työputkea, jonka alapää on suljettu vesitiiviillä betonitulpalla. Kärkikappaletta ei kiinnitetä työputkeen, vaan sen ja työputken liitoksessa käytetään tiivistysmassaa, jolla estetään pohjaveden tunkeutuminen työputkeen. Työputki upotetaan maahan lyömällä betonista tulppaa Franki-järkäleellä putken sisällä. Järkäleen massa on 3-8 tonnia ja lyöntikorkeutta vaihdellaan 1-12m välillä läpäistävän kerroksen tiiviyden mukaan. Kun tavoitetaso saavutetaan, lyödään betoninen tulppa osittain ulos putkesta ja kärkeen valetaan putken läpimittaa suurempi anturalevitys. Tämän jälkeen varsiosaan asennettaan raudoitus ja se valetaan täyteen betonia. Lopuksi työputki poistetaan tärytystä apuna käyttäen. Paalun halkaisija on tavallisesti 500-700 mm.


title: Uuden testamentin apokryfinen kirjallisuus

text: Uuden testamentin apokryfit tarkoittaa kristinuskon Uuden testamentin ulkopuolelle jäänyttä kirjallisuutta. Ohjeellisen tekstikokoelman eli kaanonin ulkopuolelle jäi suuri määrä kirjallisuutta, jota luettiin ensimmäisinä vuosisatoina varhaiskristillisissä seurakunnissa.


text: Kristinusko ei ollut yhtenäinen vielä ensimmäisten vuosisatojen aikana. Merkittäväksi uskonnolliseksi liikkeeksi nousi salattua tietoa korostanut gnostilaisuus, joka loi runsaasti kirjallisuutta toisen ja neljännen vuosisadan välillä. Kaanonin ulkopuolelle jääneitä eli apokryfisiä kirjoituksia on nykypäivään asti säilynyt vaihtelevasti. Joistakin tiedetään pelkkä nimi, toisista on löytynyt lyhyitä katkealmia ja näiden lisäksi on olemassa kokonaisia käsikirjoituksia – vieläpä useita eri versioita.


text: Ehkä merkittävin kaanonin ulkopuolinen teos on Tuomaan evankeliumi, joka koostuu lyhyistä Jeesuksen lauseiden kokoelmista. Teos on laadittu vuosien 100–150 tienoilla. Se muistuttaa Q-lähdettä käyttäviä Matteuksen ja Luukkaan evankeliumeita. Tuomaan evankeliumi on leimattu gnostilaiseksi, vaikka se oli varsin käytetty monenlaisissa varhaiskristillisissä seurakunnissa.


text: Vuosien 80–160 välillä kirjoitettiin teoksia, jotka olivat sisällön ja ajankohdan puolesta lähellä kanonisoituja kirjoja. Ne kulkevat nimellä apostolisten isien kirjat eli Apostoliset isät. Korkeassa arvossa olivat myös Hermaan Paimen, Ensimmäinen Klemensin kirje, Didakhe, Barnabaan kirje, Pietarin ilmestys ja Paavalin teot.


title: Bulgarian jääkiekkomaajoukkue

text: Bulgarian jääkiekkomaajoukkue edustaa Bulgariaa kansainvälisissä jääkiekko-otteluissa. Joukkue on IIHF:n rankingissa 38. Joukkue on kerran osallistunut olympialaisiin Innsbruckin turnauksessa 1976 häviten kaikki pelinsä.


title: Espanjan jääkiekkomaajoukkue

text: Espanjan jääkiekkomaajoukkue edustaa Espanjaa kansainvälisissä jääkiekko-otteluissa. Joukkue on vuoden 2016 IIHF:n rankingissa 30. sijalla ja pelaa IIHF:n 2A-divisioonassa vuonna 2017.


Yhdysvaltain naisten jääkiekkomaajoukkue edustaa Yhdysvaltoja kansainvälisissä kilpailuissa, joissa se on ollut hallitsevin joukkue Kanadan kanssa. Joukkueen päävalmentajan toimii Robb Stauber.


title: Yhdysvaltain naisten jääkiekkomaajoukkue

text: Yhdysvalloissa on yli 73 000 naisjääkiekkoilijaa.


title: Kuttila

text: Kuttila on kylä Halikon kunnan pohjoisosassa Vaskiolla, Varsinais-Suomessa. Kuttila on yksi Vaskion keskustan muodostavista kylistä, ja sillä sijaitsee Vaskion kirkko sekä Vaskion koulu. Kylä sijaitsee keskustan eteläosassa Vaskionjoen ja Kuusjoen yhtymäkohdassa. Kuttilan kyläalueeseen kuuluu myös pieni osa kunnan luoteisosassa olevasta Kumion alueesta.


title: Kuttila

text: Kuttila on perustettu vasta myöhäiskeskiajalla asutuksen levitessä Halikonjokea ylöspäin. Varhaisin maininta Kuttilasta on vuodelta 1461, jolloin kylä siirtyi asiakirjojen mukaan Naantalin luostarin haltuun. Kylä palasi yksityisomistukseen 1531, ja samoihin aikoihin siitä erotettiin Sahan kylä omaksi kyläkseen. 1709 Kuttila ja sen naapurikylä Jokisato päätyivät Joensuun kartanon omistukseen noin sadaksi vuodeksi. Vuonna 1909 Jokisadon kylä liitettiin Kuttilaan ja vuonna 1919 kaikki kylän kantatilat yhdistettiin yhdeksi suureksi maatilaksi.


title: Kuttila

text: Koko Vaskio kasvoi merkittävästi siirtoväen asuttamisesta ja Vaskion keskustan kehittyessä Kuttilan pohjoisosa kasvoi kiinni keskustan muihin kyliin. Kuttila on kasvanut hiljalleen aiemminkin, sillä kylään perustettiin perustettiin kansakoulu 1895, siirrettiin Vaskion rukoushuone 1908 ja lopulta kylässä toimi myös terveyskeskus 1950-luvulta 2000-luvun alkuun saakka.


title: Kuttila

text: Kuttilan maastoa leimaa syvissä uomissaan virtaavat joet. Kylää myös halkoo Salo–Aura -tie. Vaskionjoen ja Kuusjoen yhtymästä syntyvä Halikonjoki virtaa verkkaisesti etelään. Joen alkupäässä on Kuttilankoski, jonka kohdalla on joen ylittävä silta. Jokien pientareet ovat koko lähiseudulle tyypillistä niittymaisemaa. Jokia ympäröivä maasto on peltoaukeaa, joskin jokien pohjoispuolella alue muuttuu harvakseltaan taajamaksi.


title: Palmulurikki

text: Palmulurikki ("Charmosyna palmarum") on melanesialainen papukaijalintu.


title: Palmulurikki

text: Palmulurikin pituus on noin 17 cm. Sen höyhenpuku on pääosin vihreä. Nokan tyvi ja poski ovat punaiset, pitkähkön pyrstön kärki keltainen ja hartiat oliivinruskeat. Nokka on oranssi, iiris keltainen ja koivet oranssinkeltaiset. Naaraalla on vähemmän punaista naamassa eikä hartioilla ole ruskeaa. Nuori lintu muistuttaa naarasta.


title: Palmulurikki

text: Palmulurikki elää Vanuatun saarilla ja Santa Cruzin saarilla Salomonsaarilla. Lajin kanta on vaarantunut, johtuen monista seikoista, kuten lintumalariasta, trooppisista myrskyistä ja metsien hävittämisestä.


title: Palmulurikki

text: Palmulurikit esiintyvät vuoristometsissä tavallisesti yli kilometrin korkeudessa. Matalilla saarilla ne voivat elää myös lähellä asutusta alavilla seuduilla.


title: Palmulurikki

text: Palmulurikit syövät siitepölyä, mettä, kukkia ja hedelmiä.


title: Vibrex-paalu

text: Vibrex-paalu on paalutyyppi, joka siirtää paalukuormat maakerroksiin paalun kärjen ja vaipan avulla. Se on maata syrjäyttävä paalu, joka valmistetaan junttaamalla alapäästään teräslevyllä vesitiiviiksi suljettu teräksinen työputki haluttuun tasoon järkäleellä. Tämän jälkeen työputken sisään asennetaan raudoitus ja se valetaan täyteen betonia. Lopuksi työputkin nostetaan ylös tärytystä apuna käyttäen. Vibrex-paalun koko on tavallisesti 500–700mm.


title: Christopher McDonald

text: Christopher McDonald (s. 15. helmikuuta 1955 New York, New York) on yhdysvaltalainen näyttelijä.


title: Christopher McDonald

text: McDonald syntyi New Yorkissa kiinteistövälittäjälle Patricialle ja kouluttaja James McDonaldille. Hänet kasvatettiin Romulusissa, New Yorkissa ja hän valmistui myöhemmin Hobart Collegesta Genevassa, New Yorkissa, jossa hän oli aktiivinen jäsen Kappa Alpha -yhteisössä.


title: Christopher McDonald

text: McDonald meni naimisiin vuonna 1992 Lupe Gidleyn kanssa ja heillä on neljä lasta.


title: Christopher McDonald

text: McDonald on tehnyt vuodesta 1978 lähtien useita rooleja pääasiassa elokuviin, joissa hänen roolinsa ovat olleet lähinnä sivurooleja. Elokuvalistaan mahtuvat muun muassa Ruumisauto (1980), Grease 2 (1982), Himon musta huone (1984), Taivaallinen rakastaja (1989), Epäilyksen varjossa (1996), Flubber – maailman mahtavin mönjä (1997), Meren raivo (2000) ja Superhero Movie (2008). Televisiosarjojen parissa McDonaldia on nähty muun muassa sarjoissa At Ease (1983), Ritari Ässä (1985), Matlock (1986 & 1989), Koti kuntoon (1992) ja Veronican salaisuudet, jossa hänellä oli 9 jakson mittainen vieraileva rooli vuosien 1997–1999 aikana. Lisäksi McDonald esiintyi pitkään Eron lait -sarjassa ja on tehnyt lyhyitä rooleja sarjoissa Ilman johtolankaa (2003), Aloha Havaiji (2004), Las Vegas (2006) ja Sopranos (2007).


title: Christopher McDonald

text: Näytelmäroolien lisäksi McDonald on tehnyt äänirooleja animaatioihin, joista ensimmäinen oli animaatiosarjassa Teräsmies vuonna 1996, jolloin hän esitti kolmen jakson verran Teräsmiehen isää Jor-Eliä. McDonald uusi Jor-Elin roolin kahdeksan vuotta myöhemmin animaatiosarjassa Justice League Unlimited. Sitä ennen hän teki ääniroolin animaatioelokuvaan Rautajätti, jossa hän toimi hallituksen agenttina Kent Mansleyna. Lisäksi McDonaldille tarjoutui tilaisuus toimia ikääntyneen Teräsmiehen roolissa Batman of the Future -animaatiosarjan kaksiosaisessa jaksossa "The Call". Viimeisin äänirooli McDonaldilla oli Kim Possiblessa, jossa hän lainasi ääntään Hegolle kolmen jakson verran.


title: Etelä-Korean jääkiekkomaajoukkue

text: Etelä-Korean jääkiekkomaajoukkue edustaa Etelä-Koreaa kansainvälisissä jääkiekko-otteluissa. Joukkue on IIHF:n rankingissa sijalla 16. Joukkue pelasi vuonna 2018 ensimmäistä kertaa IIHF:n pääsarjassa. Kun Etelä-Koreassa järjestettiin talviolympialaiset vuonna 2018, ja joukkue sai suoraan paikan turnaukseen. Joukkue tavoitteli kisoista kultamitalia.


title: Etelä-Korean jääkiekkomaajoukkue

text: Ensimmäisen ottelunsa Suomea vastaan joukkue pelasi 15. joulukuuta 2017 Euro Hockey Tourilla. Etelä-Korea onnistui johtamaan ottelua lukemin 1–0, mutta vain 26 sekunnin ajan. Lopulta Suomi voitti 4–1. Aikaisemmin samassa turnauksessa Etelä-Korea pelasi Kanadaa vastaan, ja onnistui johtamaan tätäkin ottelua lukemin 2–1 taipuen lopulta tiukkaan tappioon maalein 2–4. Sama kaava toistui lauantain pelissä 16. joulukuuta, missä Etelä-Korea iski Ruotsia vastaan avausosuman, mutta joutui lopuksi taipumaan lukemin 5–1.


title: Etelä-Korean jääkiekkomaajoukkue

text: Maan ensimmäiset jääkiekon maailmanmestaruuskilpailut alkoivat kuitenkin tylysti, kun Suomi voitti Etelä-Korean ensin 8–1 ja seuraavana päivänä Kanada 10–0. Myöhemmin myös Yhdysvallat voitti Etelä-Korean murskalukemin 13–1. Se onkin maailmanmestaruuskilpailujen pääsarjatason suurinumeroisin tappio Slovenian vuonna 2003 Suomea vastaan kokeman 0–12-tappion rinnalla sitten vuoden 1989.


title: Louise Nevelson

text: Louise Berliavski Nevelson (alk. Leia Berliavski, 23. syyskuuta 1899 Kiova, Ukraina – 17. huhtikuuta 1988 New York, Yhdysvallat) oli ukrainalaissyntyinen yhdysvaltalainen taiteilija.


title: Louise Nevelson

text: Nevelson tunnetaan erityisesti abstrakteista ekspressionistisista "laatikoista", jotka yhdessä muodostavat uuden teoksen. Hän käytti löytämiään esineitä tai poisheitettyjä arjen tavaroita assemblaaseissaan, joista yksi oli kolmen kerroksen korkuinen: "Kun yhdistää muiden pois heittämiä tavaroita, ne heräävät eloon, ikään kuin henkisesti, mikä ylittää sen elämän, mihin ne on alkujaan tarkoitetu."


title: Louise Nevelson

text: Louise Nevelson oli naimisissa Charles Nevelsonin kanssa, ja he saivat pojan Mike Nevelsonin (kuvanveistäjä, s. 1922), jonka poika Neith Nevelson on taidemaalari.


title: Tenchu: Stealth Assassins

text: Tenchu: Stealth Assassins on hiiviskelypeli, jossa pelaaja ottaa ninjan roolin. Peli on japanilaisen Acquiren kehittämä ja yhdysvaltalaisen Activisionin julkaisema. "Tenchu: Stealth Assassins" ilmestyi Euroopassa syyskuussa 1998 PlayStationille. Pelille ilmestyi myös esiosa "".


title: Tenchu: Stealth Assassins

text: PlayStationin teknisten rajoituksien vuoksi pelin pelattavat kohdat tapahtuvat yöaikaan, joka taas rajoittaa pelaajan näköetäisyyttä pelissä.


title: Tenchu: Stealth Assassins

text: Pelin alussa pelaaja valitsee hahmokseen joko miespuolisen ninjan, Rikimarun tai vastakkaista sukupuolta olevan ninjan, Ayamen. Pelissä on 10 eri tasoa, joissa jokaisessa on tehtäviä, joita pelaajan tulee suorittaa. Pelissä on mahdollista edetä maasta vaikkapa katolle pelin tärkeimpiin tavaroihin kuuluvan heittokoukun avulla. Muita pelissä käytettäviä aseita ja tavaroita ovat muun muassa heittotähdet, maahan tiputettavat piikit, savupommit ja myrkytetyt riisipallot, joilla pelaaja voi houkutella vihollisia luokseen.


Tenchu 2: Birth of the Stealth Assassins on Acquiren kehittämä esiosa suositulle hiiviskelypeli "ille". Activision julkaisi pelin PlayStationille vuonna 2000.


title: Tenchu 2: Birth of the Stealth Assassins

text: Azuma Ninja on palvellut House of Gohdaa lukemattomien sukupolvien ajan. Nyt kolmen nuoren ninjan, Rikimarun, Ayamen ja Tatsumarun, pitää suojella Lord Gohda Matsunoshia vallankaappaukselta, sisällissodalta ja mystiseltä ninja-ryhmältä, Burning Dawnilta. Kun nämä kolme ninjaa hyväksytään Azuma-klaaniin, heidät kutsutaan Gohda-linnaan, joka Lord Gohdan sedän, Motohiden, hyökkäyksen kohteena. Verisen taistelun aikana Lady Kei, Lord Gohdan vaimo, kuolee ja Lord Gohdanin tytär, Princess Kiku, kidnapataan. Motohide yrittää myös tappaa Lord Gohdan, mutta Rikimaru estää tappoyrityksen. Motohide pääsee pakoon. Hieman myöhemmin selviää, että Motohide työskenteli Lord Gohdanin kilpailijalle, Lord Todalle. Toda tappaa Motohiden, jonka jälkeen hän itse tulee tapetuksi Lady Kagamin, Lord Todanin ninjan johtajan, toimesta. Lady Kagami johtaa Burning Dawnsin kapinallisryhmää, joka koostuu neljästä Burning Dawnin lordista; Suzakusta, Genbusta, Seiryusta ja Byakkosta, joita kaikkia johtaa Lady Kagami. Asioita pahentavat vielä entisestään Tatsumarun, joka juuri oli valittu Azuma-klaanin johtajaksi, katoaminen. Myöhemmin selviää, että Tatsumaru on menettänyt muistinsa ja taistelee nyt Burning Dawnsin puolella. Rikimarun ja Ayamen pitää nyt pelastaa Lord Gohda, ja pysäyttää ninjojen vallankumous Japanissa.


title: Luettelo televisiosarjan H2O jaksoista

text: Tämä artikkeli kertoo -televisiosarjan jaksoista.


title: Luettelo televisiosarjan H2O jaksoista

text: Kolme tyttöä – Emma Gilbert (Claire Holt), Cleo Sertori (Phoebe Tonkin) ja Rikki Chadwick (Cariba Heine) ovat veneilemässä. Veneestä loppuu bensa, joten tytöt päättävät soutaa läheiselle Mako-saarelle. Tyttöjen kävellessä metsässä Cleo liukastuu ja putoaa tulivuoren sisään vievään tunneliin. Emma ja Rikki tulevat perässä. Aukiossa on kuutamoallas, jonka kautta tytöt päättävät sukeltaa mereen. Kun kaikki tytöt ovat altaassa, vesi alkaa kuplia täydenkuun aikaan. He huomaavat uskomattomat voimansa veden suhteen. He pystyvät kontrolloimaan näitä voimia käsiään liikuttamalla: Cleo voi hallita veden vihaa, Emma pystyy jäädyttämään vettä ja Rikki kiehuttamaan vettä.


title: Luettelo televisiosarjan H2O jaksoista

text: Lewis McCartney (Angus McLaren), tyttöjen ystävä, auttaa välttelemään heidän paljastumista. Pääasiassa sarja keskittyy tyttöihin heidän opetellessa käyttämään voimia kunnolla, heidän ihastuksiinsa ja poikaystäviinsä, ja ainaisiin ongelmiin, kuten sisaruksiinsa ja vahinkoja, jotka syntyvät heidän koskettaessa vettä. Cleo tapaa entisen merenneidon, Louise Chathamin (Christine Amor), joka paljastaa tytöille, miten heistä tuli merenneitoja. Kun Zane Bennett (Burgess Abernethy) jää jumiin neiti Chathamin uppoavaan veneeseen, Emma kiiruhtaa pelastamaan hänet paljastaen vahingossa pyrstönsä ja saaden näin ollen Zanen pakkomielteiseksi ”merihirviöihin”. Samoihin aikoihin Zanesta ja Rikkistä tulee pari.


title: Luettelo televisiosarjan H2O jaksoista

text: Kauden lopussa Zane auttaa tohtori Denmania (Lara Cox) nappaamaan merenneidot tietämättä, että kyseessä ovat Emma, Rikki ja Cleo. Kun hän tajuaa, mitä on tehnyt, hän tekee yhteistyötä Lewisin kanssa vapauttaakseen tytöt, jotka narraavat tiedemiehet uskomaan, että luopuivat voimistaan kuunpimennyksen aikana, vaikka oikeasti heidän voimansa poistuivat vain kahdeksitoista tunniksi.


title: Luettelo televisiosarjan H2O jaksoista

text: Toiseen kauteen saapuu uusi tyttö, Charlotte Watsford (Brittany Byrnes), joka tuntee vahvaa vetovoimaa Lewisiin. Kun Charlotte näkee elokuvan hänen isoäidistään merenneitona hän tapaa Max Hamilton (Martin Vaughan), joka aikoinaan seurusteli Gracien kanssa. Max on iloinen tavatessaan hänen rakastajansa lapsenlapsen ja kertoo Charlottelle alkuperäisistä merenneidoista – Louisesta, Juliasta ja Graciestä. Charlotte matkustaa Mako-saarelle täydenkuun aikaan, löytää kuutamoaltaan ja hyppää sinne. Charlottesta tulee siten neljäs merenneito hallussaan kaikki tyttöjen voimat. Max kertoo Lewisille, että seuraava täysikuu tulee olemaan voimakkain kaikista, sillä se, joka hyppää kuutamoaltaaseen, menettää voimansa ikuisesti. Tämä konflikti johtaa yhteenottoon, jonka Charlotte häviää, ja näin ollen hän menettää voimansa ja merenneitoudensa ikiajoiksi. Toisessa kaudessa on myös romanttisia sotkuja. Cleo ja Lewis eroavat, ja Lewis aloittaa seurustelun Charlotten kanssa. Rikki ja Zane alkavat seurustelemaan. Emma tapaa Ashin (Craig Horner). Lopulta hän kertoo Ashille olevansa merenneito. Lewis eroaa Charlottesta tämän niljailun takia ja palaa yhteen Cleon kanssa.


title: Luettelo televisiosarjan H2O jaksoista

text: Koulu on jo alkamaisillaan. Merenneitotytöt Cleo ja Rikki ovat kaksin Emman lähdettyä. Rikki ryhtyy pitämään kahvilaa. Avajaisiltana kahvilassa vesilonkero hyökkää Rikkiä kohti ja vetää hänet mukaansa veteen. Pihalla ei ole kuin Cleo ja kahvilan laulaja Bella Hartley (Indiana Evans). Bella näkee Rikkin olevan merenneito ja kauhistuu. Cleo hyppää veteen pelastamaan Rikkiä. Pienen epäröinnin jälkeen Bella hyppää myös veteen. Vedessä Cleo huomaa Bellan olevan merenneito ja Bella huomaa Cleon olevan merenneito. Sarjaan tulee myös toinen uusi hahmo, Will Benjamin (Luke Mitchell), joka alkaa kiinnostua Makosta, ja Bellasta. Will saa myöhemmin tietää tytöistä ja lupaa pitää suunsa kiinni. Kauden lopussa kaikki ei mene ihan suunnitelmien mukaan, koska Willin sisko Sophie (Taryn Marler) löytää Makolta timantteja, ja tämän jälkeen syntyy räjähdys, jolloin Makon taika häviää. Tytöt saavat kuitenkin pelastettua Makon.


title: Pihlajavaara

text:
Pihlajavaara on kylä Juuassa. Asukkaita on noin 75.
Juuan kirkonkylälle on matkaa 20 kilometriä. Näköalaa korkeilta vaaroilta on Pieliselle ja Höytiäiselle saakka.


title: Pihlajavaara

text: Pihlajavaarassa on ollut koulu, sivukirjasto, posti ja kauppoja. Koulu lakkautettiin vuonna 1981. Nykyään oppilaat käyvät alakoulua Nunnanlahdessa. Kylällä on yksityisyrittäjiä ja maatiloja.


title: Pihlajavaara

text: Kylässä toimii kylätoimikunta. Naapurikylä on Kuhnusta.


title: Alempi keskiluokka

text: Alempi keskiluokka voi viitata seuraaviin aiheisiin:


title: Denverin kansainvälinen lentoasema

text: Denverin kansainvälinen lentoasema (, ) on kansainvälinen lentoasema Yhdysvaltain Coloradon osavaltiossa 26 kilometriä koilliseen Denveristä. Lentoasema on kansainvälisesti erittäin merkittävä, ja matkustajamäärältään maailman 19. vilkkain.


title: Denverin kansainvälinen lentoasema

text: Lentoasema on Frontier Airlinesin päätukikohta ja toiseksi tärkein tukikohta United Airlinesille ja varsinkin sen Ted-halpalentoyhtiökonseptille. Se oli ennen nyttemmin lopetetulle Wester Pacific Airlinesille sekä kasvava tukikohta Southwest Airlinesille.


title: Lipputankosota

text: Lipputankosota oli ensimmäinen maorisodista. Sotaa käytiin 11. maaliskuuta 1845 – 11. tammikuuta 1846 Bay of Islandsin alueella Uudessa-Seelannissa. Sota alkoi Hone Heken kaadettua brittien lipputangon.


title: Lipputankosota

text: Kiistat maa-alueista uudisasukkaiden ja maorien välillä alkoivat, kun osapuolten välillä solmittiin Waitangin sopimus. Wairaun verilöylyssä 1843 maorit tappoivat 23 uudisasukasta heidän yritettyä laajentaa maitaan kiistellylle alueelle.


title: Lipputankosota

text: Hone Heke oli huolestunut brittien kasvavasta vaikutusvallasta ja välien kiristymisestä. Hone Heken hallitsema alue Bay of Islandsin alueella oli kärsinyt Uuden-Seelannin pääkaupungin siirtämisestä Waitangista Aucklandiin, sillä laivat eivät tästä syystä enää käyneet ostamassa elintarvikkeita alueelta. Lisäksi Hone Hekeä huolestutti amerikkalaisten ja ranskalaisten kauppiaiden kertomukset siitä, että Russellin kaupunkiin pystytetty Ison-Britannian lippu olisi merkki maorien tulevasta orjuutuksesta. 1844 Hone Heke meni joukkoineen kaatamaan lipputangon. Tämän seurauksena britit lähettivät alueelle 170 sotilasta.


title: Lipputankosota

text: Kawiti, erään maori-heimon johtaja halusi kokeilla voimiaan brittejä vastaan. Häntä rohkaisi Hone Heken uhmakkuus, sillä Heke oli kaatanut lipputangon jo toisen kerran. Brittijoukot pystyttivät sen uudelleen mutta tällä kertaa he laittoivat miehiä vartioon lipputangolle.


title: Lipputankosota

text: Hone Heke lähti kaatamaan lipputankoa uudelleen, mutta tällä kertaa hänellä oli brittejä vastassaan. Maaliskuun 11. päivänä 1845 maorit hyökkäsivät lipputangolle, tappoivat sen puolustajat ja kaatoivat sen. Samaan aikaan Kawiti hyökkäsi Russelliin ja poltti sen, asukkaat saatiin kuitenkin evakuoiduksi. Eurooppalaisia oli kuollut 19 ja haavoittunut 27.


title: Lipputankosota

text: Tāmati Wāka Nene vastusti Hone Heken toimia ja liittyi brittien puolelle. Britit lähtivät hyökkäämään paikallista Pomoren pāata (linnoitettu kylä) vastaan William Hulmen johdolla. Briteillä kävi tuuri, sillä heidän onnistui vangita Pomoren päällikkö pān ulkopuolella. Päällikkö käski miestensä olla vastustamatta brittejä ja nämä lähtivätkin Pomoresta. Vaikka Pomore oli ollut liittoutumaton, britit polttivat sen.


title: Lipputankosota

text: Toukokuussa 1845 britit lähtivät Heken pāata kohti. Heillä ei ollut tykkejä mutta heillä oli käytössään raketteja. Raketit olivat kuitenkin hyvin epätarkkoja ja ammutuista raketista vain yksi osui kylään, sekin vain aitaan. Britit lähtivät rynnäkköön, mutta he joutuivat ankaran tulituksen kohteeksi. Kun britit eivät päässeet etenemään, Hulme määräsi heidät perääntymään.


title: Lipputankosota

text: Britit jatkoivat tappiosta huolimatta sotaretkeään ja seuraava kohde oli sisämaassa sijaitseva Ohaeawain pā. Olosuhteet olivat kurjat, jatkuva sade ja muta heikensivät sotilaiden moraalia, mutta tällä kertaa heillä oli mukanaan tykkejä. Brittien lisäksi mukana oli 250 Tāmati Wāka Nenen maorisoturia. Britit perustivat leirin 500 metrin päähän kylästä ja asettivat tykit tuliasemiin. Tykit tulittivat kylää päivän ajan mutta eivät saaneet aikaan paljonkaan vahinkoa. Tykkien kuulat eivät rikkoneet joustavasta puusta rakennettuja aitoja. Britit tekivät rynnäkön mutta epäonnistuivat ja menettivät 33 kuolleena. Britit olivat lopettamaisillaan koko hyökkäyksen, mutta heidän maori-liittolaisensa saivat heidät jatkamaan tykistötulta. Heken joukot hylkäsivät pān 8.6. ja britit tuhosivat sen. Heke toipui kuitenkin tappiosta ja rakensi entistä vahvemman pān tilalle.


title: Lipputankosota

text: Uuden-Seelannin uusi kuvernööri George Grey halusi tehdä rauhan maorien kanssa. Maorit kokivat olevansa selvästi voitolla, joten he eivät suostuneet rauhaan. Britit kokosivat voimakkaan sotilasosaston ja alkoivat piirittää Heken uutta pāata ja toivat tykkejä alueelle 27.12. Tammikuun 11. päivä 1846 joukko brittejä oli valtaamassa maorien perunapeltoa, kun he huomasivat pān olevan lähes tyhjä. He rynnäköivät sisään ja joutuivat taisteluun takaisin sisään yrittävien maorien kanssa. Britit voittivat maorit ja ajoivat heidät karkuun. Maorit olivat olleet kirkossa, ja koska myös britit olivat kristinuskoisia maorit uskoivat heidän tekevän samoin. Taistelun jälkeen Kawiti ja Heke pyysivät rauhaa Tāmati Wāka Neneltä. Koska haluttiin välttää tulevia konflikteja tyydyttiin pelkkiin anteeksipyyntöihin eivätkä maorit menettäneet maitaan.


title: Lipputankosota

text: Sotaa pidettiin sen jälkeen brittien voittona. Maorien kapina saatiin lopetettua ja sen leviäminen estettiin. Maorit kärsivät heidän joukkoihinsa nähden suuria tappioita, mutta on vaikea sanoa olisivatko he voineet jatkaa taistelua. Ruapekapekan pān valloitusta voidaan pitää brittien voittona, mutta sen alkuperäinen tarkoitus olikin vetää brittien huomio itseensä. Sodan syynä ollutta lipputankoa ei pystytetty uudelleen.


title: 2P/Encke

text: Encken komeetta (2P/Encke) on jaksollinen komeetta, joka käy lähimmillään Aurinkoa joka kolmas vuosi. Sen löysi Pierre Méchain vuonna 1786, mutta Johann Franz Encke tunnisti sen jaksolliseksi vuonna 1819. On epätavallista, että komeetta nimetään kiertoradan laskijan mukaan.


title: Israelin jääkiekkomaajoukkue

text: Israelin jääkiekkomaajoukkue edustaa Israelia kansainvälisissä jääkiekko-otteluissa. Viimeisimmässä jääkiekon maailmanrankingissa Israel oli sijalla 33. Vuonna 2005 joukkue pelasi Kansainvälisen Jääkiekkoliiton I-divisioonassa.


title: Israelin jääkiekkomaajoukkue

text: Israelin maajoukkue pelasi ensimmäisen ottelunsa kaudella 1989-1990, jolloin Israeli Selects kohtasi Golanin kukkuloille sijoitetusta kanadalaisista Yhdistyneiden kansakuntien työntekijöistä kootun joukkueen. Vaikka Israelin joukkueessa pelasi monia juutalaisia pohjoisamerikkalaisia ja neuvostoliittolaisia siirtolaisia, syntyperäinen Gal Assa teki maan ensimmäisen maalin ottelussa, joka päättyi 2-20 tappioon.


title: Kiinan jääkiekkomaajoukkue

text: Kiinan jääkiekkomaajoukkue on Kiinan edustusjoukkue kansainvälisissä jääkiekko-otteluissa. Se toimii Chinese Ice Hockey Associationin alaisuudessa ja on IIHF.n jäsen. Joukkue on vuoden 2018 IIHF.n rankingissa sijalla 33. Joukkuetta valmentaa suomalaisvalmentaja Jyrki Aho.


title: Kiinan jääkiekkomaajoukkue

text: Kiinan maajoukkue pelasi ensimmäisen C-sarjan MM-ottelunsa Romanian Miecurea Ciucissa 3. maaliskuuta 1972. Maan ensimmäinen maaotteluvoitto tuli Bulgariaa vastaan (4–3). Kiina on pelannut MM-tasolla B- ja C-sarjoissa (nykyisin 1. ja 2. divisioonissa).


title: Siemens & Halske

text: Siemens & Halske AG oli saksalainen sähkölaiteyritys, josta myöhemmin tuli Siemens AG:n osa. Ilmailussa se on tunnettu 1910- ja 1920-luvulla lentokonemoottoreistaan.


title: Siemens & Halske

text: Siemens & Halske AG syntyi vuonna 1897, kun "Telegraphen-Bauanstalt Siemens & Halske" alkoi myydä osakkeitaan pörssissä. Siemens & Halske yhdisti osan toimintojaan Schuckert & Co. -yhtiön kanssa vuonna 1903, ja yhtiön nimi muutui muotoon Siemens-Schuckert. Siemens & Halske AG erikoistui tietoliikenteeseen.


title: Siemens & Halske

text: Ensimmäisen maailmansodan aikana yhtiö teki tähtimoottoreita lentokoneisiin, joita olivat esimerkiksi Siemens-Halske Sh.I ja Sh.III.


title: Siemens & Halske

text: Vuosina 1921-1922 yritys valmisti W6-moottoreita Rumpler Tropfenwagen -henkilöautoihin.


title: Neuvostoliiton joukkotuhoaseet

text: Neuvostoliiton joukkotuhoaseet käsittelee aseita, joita maassa kehitettiin toisen maailmansodan jälkeen kylmän sodan aikana. Neuvostoliitto räjäytti ensimmäisen ydinlatauksensa vuonna 1949 ja alkoi samoihin aikoihin kehitellä ydinkärkien kuljettamiseen soveltuvia ohjuksia. Neuvostoliitto tutki ydinaseiden lisäksi myös kemiallisia ja biologisia aseita.


title: Neuvostoliiton joukkotuhoaseet

text: Neuvostoliiton ydinaseohjelmasta ei ole käytettävissä yhtä tarkkoja tietoja kuin Yhdysvaltain vastaavasta. Vuonna 1939 fyysikot Zeldovits ja Hariton olivat julkaisseet aineistoa fissiosta. 1940 fyysikko Igor Kurtshatov puhui ydinreaktorin ja atomipommin rakentamisen puolesta. Samana vuonna Berijan johtama tiedustelupalvelu NKVD alkoi tarkoituksella koota tietoja ydinaseesta. 1942 fyysikko Flerov lähetti Stalinille kirjeen atomipommitutkimusten välttämättömyydestä.


title: Neuvostoliiton joukkotuhoaseet

text: Kehitystyö alkoi 1943, kun neuvostotiedustelu oli saanut tietoja Yhdysvaltain ydinaseprojektista. Neuvostoliiton ohjelman johtajana toimi turvallisuuspalvelun päällikkö Lavrenti Berija ja tieteellisenä johtajana fyysikko Kurtshatov. Pommin kehittämisajaksi arvioitiin vähintään 10–15 vuotta, sillä Neuvostoliiton tutkimusresurssit ja teollinen kapasiteetti alalla eivät yltäneet Yhdysvaltain tasolle. Osittain ydinaseen arviota nopeampaa kehittämistä auttoivat kuitenkin vakoilutiedot. Brittiläinen fyysikko Klaus Fuchs luovutti pommista Berijalle tarkkoja tietoja kesällä 1945. Neuvostoliiton ensimmäinen ydinreaktori alkoi toimia jouluna 1946. Reaktori perustui Yhdysvaltain Hanfordin reaktorin rakenteeseen.


title: Neuvostoliiton joukkotuhoaseet

text: Neuvostoliitto räjäytti ensimmäisen atomipomminsa ”RDS-1”:n (koodinimeltään ""Ensimmäinen salama"", länsimaisittain "”Joe-1”") Semipalatinskissa 29. elokuuta 1949. Rakenteeltaan RDS-1 oli Berijan tahdon mukaan suora kopio Yhdysvaltain Fat Man-pommista. Pommin teho oli noin 22 kt. Vuonna 1951 räjäytettiin seuraava, 38 kilotonnin pommi, jossa oli parannuksia, pommi oli esimerkiksi suuremmasta tehostaan huolimatta ensimmäistä huomattavasti kevyempi. Vuonna 1953 RDS-6 -räjäytyksessä testattiin pienitehoista vetypommia, jossa oli niin sanottu kerroskakkurakenne. Täysiverinen vetypommi RDS-37 räjäytettiin vuonna 1955. Ydinohjelman suurin pommi oli 1961 testattu 50 megatonnin Tsar-Bomba, suuritehoisin koskaan räjäytetty ydinase maailmassa.


title: Kuusankosken jäähalli

text: Kuusankosken jäähalli sijaitsee Kouvolassa, Kuusankosken urheilupuistossa ja se on rakennettu vuonna 1998. Suomi-sarjan joukkue HC Kuusankoski pelaa kotiottelunsa siellä. Jäähallissa on katsomot yhdellä sivulla ja yläkahvio toisessa päädyssä. Siellä on kesäisin mahdollista harrastaa myös rullakiekkoa. Hallin katsojakapasiteetti on 400.


title: Kiinan joukkotuhoaseet

text: Kiinan joukkotuhoaseet on kehitetty toisen maailmansodan jälkeen alkaneen kansainvälisen ydinvarustelun seurauksena. Kiina räjäytti ensimmäisen ydinlatauksensa vuonna 1964 ja vetypommin vuonna 1967. Samoihin aikoihin kiinalaiset alkoivat kehitellä ohjuksia saamiensa neuvostoliittolaisten ohjusten lisäksi.


title: Kiinan joukkotuhoaseet

text: Atomitutkimukset alkoivat Kiinassa vuonna 1953 ja päätös ydinaseistuksen hankkimisesta tehtiin vuonna 1955 tai 1956. Kiina havitteli salaa ydinasetta heti kommunistien voitettua 1949, vaikka Kiinan silloinen johtaja Mao Zedong arvosteli julkisesti 1946 ydinasetta paperitiikeriksi.


title: Kiinan joukkotuhoaseet

text: Sosialistiset Kiina ja Neuvostoliitto aloittivat 1950-luvulla tiiviin yhteistyön mm. ydinteknologian alalla salaisten sopimusten siivittämänä. Neuvostoliitto jopa lupasi toimittaa Kiinalle ydinaseen mallikappaleen ja apua ydinaseen rakentamisessa, sekä ohjuksia.


title: Kiinan joukkotuhoaseet

text: Kiina saikin Neuvostoliitolta muun muassa tutkimusreaktorin ja muuta alan tekniikkaa. Kiinan ja Neuvostoliiton välit alkoivat kuitenkin viiletä. Kiinalle ei toimitettu ydinasetta kesäkuussa 1959, ja 1960 Neuvostoliitto veti neuvonantajansa pois.


title: Kiinan joukkotuhoaseet

text: Tämän jälkeen Kiina hankki ydinohjelmassa tarvittavia osia lännestä. Kiina valitsi uraaniteknologian pommiensa pohjaksi, koska piti sitä helpoimpana. Plutoniumin erottelu jälleenkäsittelyssä on vaikeaa käytetyn ydinpolttoaineen myrkyllisyyden ja radioaktiivisuuden vuoksi.


title: Kiinan joukkotuhoaseet

text: Kiina kokeili ydinasetta Lop Norin testialueella ensimmäistä kertaa 16. lokakuuta 1964. Kokeen nimi oli "596", laite uraani-imploosio-fissiopommi jonka teho oli 22 kilotonnia. Kokeen nimi tuli siitä kuukaudesta ja vuodesta, jolloin kävi selväksi ettei Neuvostoliitto anna Kiinalle ydinasetta. Pommi räjäytettiin 102 metriä korkeassa terästornissa.


title: Kiinan joukkotuhoaseet

text: Tämän jälkeen alkoi noin kymmenen kokeen sarja, joka noin kolmessa vuodessa johti megatonniluokan vetypommikokeeseen.


title: Kuusankosken Puhti

text: Kuusankosken Puhti on kouvolalainen urheiluseura. Seura on perustettu vuonna 1910 ja aluksi se toimi yleisseurana, jonka päälajeina olivat pesäpallo ja lentopallo.


title: Kuusankosken Puhti

text: Pesäpallossa Puhti on pelannut SM-sarjassa vuosina 1945 ja 1948–1956. TUL:n pesäpallomestaruuden seura voitti ensi kerran kesällä .


title: Kuusankosken Puhti

text: Jääkiekossa Puhti aloitti vuonna 1948. Kuusankoski oli ensimmäinen paikkakunta Pohjois-Kymenlaaksossa, missä sitä harrastettiin. Puhti pelasi vuosina 1953–1954 toiseksi ylimmällä sarjatasolla eli Suomisarjassa (nykyinen Mestis). Naisten lentopallotoiminta alkoi 1960-luvulla. Puhti nousi Suomisarjaan ja siitä myöhemmin perustettuun I-sarjaan, missä seura pelasi useamman vuoden.


title: Kuusankosken Puhti

text: Myös jalkapallossa Puhti pelasi aikanaan toiseksi korkeimmalla sarjatasolla Suomisarjassa yhteensä kuusi kautta vuosina 1959–1964.


title: Hannu Herranen

text: Hannu Antero Herranen (s. 20. toukokuuta 1950 Pieksämäki) on suomalainen kenraaliluutnantti ja entinen puolustusvoimien henkilöstöpäällikkö.


title: Hannu Herranen

text:
Herranen kirjoitti ylioppilaaksi Pieksämäen yhteislyseosta vuonna 1969 ja kävi Kadettikoulun vuosina 1972-1975. Hän on toiminut aiemmin muun muassa Kymen Ilmatorjuntarykmentin komentajana, Pääesikunnassa ja Puolustusministeriössä. Puolustusvoimien
henkilöstöpäällikkönä hän toimi 1. tammikuuta 2006 - 31.12.2009.


title: Hannu Herranen

text: Herraselle on myönnetty Suomen Leijonan I lk:n komentajamerkki, Suomen Valkoisen Ruusun I lk:n ritarimerkki ja Sotilasansiomitali.


Yhdistyneen kuningaskunnan joukkotuhoaseet ovat Yhdistyneen kuningaskunnan kehittämiä omia tai Yhdysvaltojen sinne sijoittamia ydinaseita. Britannia räjäytti ensimmäisen ydinlatauksensa vuonna 1952 ja vetypomminsa vuonna 1957.


title: Yhdistyneen kuningaskunnan joukkotuhoaseet

text: Britannia oli mukana Yhdysvaltojen käynnistämässä Manhattan-projektissa yhdessä Kanadan kanssa. Maassa oli 1940-luvun alussa monia johtavia fissiotutkijoita ja siellä keksittiin muun muassa kriittinen massa, uraanin kaasudiffuusiorikastus ja tykkityyppisen uraanipommin rakenne. Britit jäivät kuitenkin tutkimuksissaan jälkeen Manhattan-projektin edistyessä. Poliittinen, salainen päätös ydinenergian ja atomipommien kehittämisestä tehtiin vuonna 1945. ”Englannin Oppenheimer” oli fyysikko William H. Penney, joka tutki hydrodynaamisia aaltoja – veden aaltoja ja räjähdyksen shokkiaaltoja. Shokkiaaltojen tuntemus on olennaista plutoniumpommin rakentamisessa. Penneyn ryhmä BHER aloitti toimintansa vuonna 1947. Ensimmäinen brittien ydinreaktori käynnistyi 1948, ja plutoniumin tuotantoreaktori 1950.


text: Britannia räjäytti ensimmäisen ydinlatauksensa ”Hurricanen” laguuniin sijoitetussa laivassa Australian lähellä 3. lokakuuta 1952. Pommin voima oli 25 kilotonnia, ja se räjähti laivan sisällä 2,7 metrin syvyydessä 12 metriä syvässä vedessä. Merenpohjaan syntyi noin kuusi metriä syvä ja läpimitaltaan 350-metrinen kraatteri.


text: Pommi muistutti pitkälle Yhdysvaltojen Mk-4-pommia, joka on yksi Fat Manin varhaisista seuraajista ja tuli Yhdysvaltojen asearsenaaliin vuonna 1949.


text: Myöhemmin vuonna 1957 Britannia onnistui lopulta räjäyttämään ensimmäisen onnistuneen täysitehoisen vetypommin ydinkokeessa nimeltä Grapple X Round C.


title: Lintumalaria

text: Lintumalaria on pääasiassa "Plasmodium relictum" -itiöeläimen aiheuttama linnuissa esiintyvä sairaus.


title: Lintumalaria

text: Lintumalariaa esiintyy troppisilla alueilla. Sitä levittää "Culex quinquefasciatus" -niminen hyttyslaji. "Plasmodium relictumin" lisäksi tautia aiheuttavat vähäisemmässä määrin myös "Plasmodium anasum-" ja "Plasmodium gallinaceum" -alkueliöt, erityisesti siipikarjassa. Alkueliö lisääntyy veren punasoluissa ja lisääntyessään aiheuttaa linnussa anemiaa. Anemian seurauksena lintu voi heikentyä ja kuolla. Lintumalariaa on erityisesti varpuslinnuissa ja papukaijoissa. Tauti on levinnyt muualta tuodun siipikarjan ja lemmikkilintujen mukana muun muassa Tyynenmeren saarille. Lintumalaria on osaltaan aiheuttanut sukupuuttoja lintujen keskuudessa, ja muun muassa Havaijilla pelätään taudin uudelleen leviämistä. Lintumalaria on määritelty yhdeksi maailman sadasta haitallisimmasta vieraslajista.


title: Lintumalaria

text: Ainoat keinot taistella tautia vastaan ovat sääskikantojen säätely eli käytännössä seisovan veden kosteikkojen kuivaaminen ja lintujen paikasta toiseen siirtelemisen lopettaminen. Vaikka lintumalariaa on aina esiintynyt luonnossa, on ihminen vastuussa taudin aiheuttamista sukupuutoista.


title: Ranskan joukkotuhoaseet

text: Ranska räjäytti Algerian autiomaassa ensimmäisen fissiopohjaisen ydinlatauksensa vuonna 1960. Ensimmäinen täysitehoinen vetypommi ("Canopus") räjäytettiin Fangataufan atollilla Tyynellämerellä 24. elokuuta 1968. Ydinaseen kehittely liittyi Ranskan "Force de Frappe" eli "Iskuvoimat" -ohjelmaan. Ranska jäi pois ydinkokeet ilmakehässä kieltävästä sopimuksesta pitkäksi aikaa. Maa kehitti myös itselleen lyhyen ja keskipitkän matkan ohjuksia.


title: Ranskan joukkotuhoaseet

text: Ranska lienee aloittanut ydinpommiohjelmansa 1956. Ennen sotia Ranska johti ydinfysiikan tutkimusta , mutta jäi Yhdysvaltojen, Britannian ja Neuvostoliiton vanaveteen. Ensimmäinen ydinreaktori ZOE alkoi toimia 1948. Vuotta myöhemmin rakennettiin plutoniumin jälleenkäsittelylaitos ja vielä myöhemmin suurempi reaktori plutoniumin tuotantoon. Ranskan ydinrikastamo toimii Pierrelattessa.


title: Ranskan joukkotuhoaseet

text: Koska Ranska jäi muiden maiden atomikerhosta pois, se teki 50-luvulla alan yhteistyötä Israelin kanssa.


title: Ranskan joukkotuhoaseet

text:
Ranskan ensimmäinen ydinkoe, Gerboise Bleue, tehtiin Algeriassa 13. helmikuuta 1960 40 kilometrin päässä Regganen sotilastukikohdasta Saharassa. Fissioituva aine oli plutonium.
Pommi oli ensimmäiseksi räjähteeksi voimakas, 70 kt ja se oli AN-11-pommin pohja. Aseessa oli yhdestä pisteestä
alkava imploosiojärjestelmä.
Pommin voima kertoi, että Ranska osasi alusta lähtien tehdä kehittyneitä tehokkaita ydinaseita. Mahdollisesti uusinta alan tekniikkaa on saatu Yhdysvaltain pommiohjelmassa olleilta tiedemiehiltä.
Silti Ranska on testannut eri asetyyppejä ahkerasti.


title: Riki (jalkapalloilija)

text: Iván Sánchez-Rico Soto eli Riki (s. 11. elokuuta 1980 Aranjuez, Espanja) on espanjalainen jalkapalloilija. Hän edustaa Espanjan pääsarjassa pelaavaa Granadaa.


title: Riki (jalkapalloilija)

text: Riki on Real Madridin junioriakatemian kasvatteja, mutta ei ikinä ole edustanut edustusjoukkuetta. Vuonna 2004 hän siirtyi Real Madrid Castillasta paikallisjoukkue Getafen riveihin. Ensiesiintymisensä pääsarjassa hän teki 12. syyskuuta 2004 ottelussa Mallorcaa vastaan. Toisena kautenaan pääsarjassa hän teki 8 maalia. Heinäkuussa 2006 Riki siirtyi Deportivo La Coruñaan.


title: Riki (jalkapalloilija)

text: Kauden 2008–2009 avausottelussa kasvattajaseuraansa Real Madridia vastaan Riki tuli vaihdosta kentälle, mutta hänen pelinsä jäi kuitenkin lyhyeksi reväytettyään takareitensä. Hän joutui olemaan pois pelikentiltä 2 viikkoa.


title: Pā

text: Pā tarkoittaa maorikylää, mutta eurooppalaisessa käytössä sillä tarkoitetaan maorien 1700–1800-luvuilla tekemiä linnoituksia. Kaikki pāt oli rakennettu kukkulan tai muun korkean muodostuman laelle. Osa niistä oli rakennettu vain sotureille ja osa asumistarkoitukseen. Pā-kylät olivat tärkeässä roolissa maorisodissa. Vanhin pā on 500 vuotta vanha, mutta ne yleistyivät vasta 1800-luvulla alkaneissa heimojen välisissä sodissa, jotka johtuivat peltoalan niukkuudesta ja liian suuresta asutustiheydestä.


title: Pā

text: Myös muualla Tyynellämerellä on samanlaisia linnoituksia. Niitä on muun muassa Rapan saarella ja muualla Ranskan Polynesiassa. One Tree Hillin pā on yksi suurimmista ihmisen tekemistä historiallisista linnoitusrakennelmista.


title: Pā

text: Pān puolustus koostui maavalleista ja puisista aidoista. Myös juoksuhautoja rakennettiin muskettien tullessa käyttöön ja joissakin saattoi olla jopa maanalaisia bunkkereita. Pāt osoittautuivat kestäviksi tykkejä ja raketteja vastaan, ja niistä tuli maorien pääpuolustusasemia brittejä vastaan taisteltaessa. Pān käyttöikä oli yleensä vain 4–6 kuukautta, sillä asukkaiden piti siirtyä paikasta toiseen ruoanhakuun.


title: Pohjois-Korean jääkiekkomaajoukkue

text: Pohjois-Korean jääkiekkomaajoukkue on Pohjois-Korean edustusjoukkue kansainvälisissä jääkiekko-otteluissa ja turnauksissa. Joukkue pelaa IIHF:n 3:nnessa divisioonassa.


title: Pohjois-Korean jääkiekkomaajoukkue

text: Pohjois-Korean maajoukkue teki ensiesiintymisensä vuonna 1974, jolloin se osallistui C-sarjan MM-kilpailuihin. Joukkue hävisi ensimmäisen virallisen ottelunsa 8. maaliskuuta 1974 Italialle 11–2, mutta toipui tappiosta voittamalla Kiinan ja Australian. Pohjois-Korea osallistui C-sarjan turnaukseen seuraavan kerran vasta 1980-luvulla. Vuosien 1994 ja 2001 välillä maa ei osallistunut turnauksiin ollenkaan.


title: Serbian jääkiekkomaajoukkue

text: Serbian jääkiekkomaajoukkue edustaa Serbiaa kansainvälisissä jääkiekko-otteluissa ja turnauksissa. Joukkue pelaa IIHF:n II-divisioonan A-lohkossa ja on IIHF:n rankingissa sijalla 30. Jugoslavian vähittäinen hajoaminen on vaikuttanut suuresti joukkueeseen, joka nojaa Jugoslavian jääkiekkomaajoukkueen perinteisiin. Perinteitä on vahvimmin jatkanutkin Slovenian jääkiekkomaajoukkue, joka on pelannut useita kausia A-sarjassa. Vuoteen 2006 asti toiminut Serbia ja Montenegron jääkiekkomaajoukkue oli Serbian oman joukkueen edeltäjä.


title: Annie and I

text: Annie and I on kappale Kristiina Wheelerin esikoisalbumilta "Hitchin to Helsinki". Se julkaistiin albumin toisena singlenä elokuussa 2008. Digitaalisesti single julkaistiin 20. lokakuuta 2008.


title: Annie and I

text: Misko Ihon ohjaama musiikkivideo valmistui marraskuun alussa 2008.


title: Viron jääkiekkomaajoukkue

text: Viron jääkiekkomaajoukkue on Viron edustusjoukkue kansainvälisissä jääkiekko-otteluissa ja turnauksissa. Joukkue toimii Eesti Jäähokiliiton alaisuudessa ja on osallistunut moniin arvokisoihin ja olympialaisiin. Joukkue oli IIHF:n rankingissa sijalla 26. Viron jääkiekkomaajoukkuetta kutsutaan nimellä "Pääsukesed" (suom. 'Pääskyset'), muun muassa siksi, että haarapääsky on Viron kansallislintu.


title: Viron jääkiekkomaajoukkue

text: Viron maajoukkue pelasi ensimmäisen maaottelunsa 20. helmikuuta 1937 Suomea vastaan häviten sen 1–2. Maan viimeinen voitto ennen toista maailmansotaa oli 3–0-voitto Liettuasta vuoden 1941 helmikuussa. Itsenäistyttyään uudestaan Virosta tuli jälleen IIHF:n jäsen 6. toukokuuta 1992, ja se osallistui D-sarjan MM-kilpailuihin vuonna 1994.


title: Viron jääkiekkomaajoukkue

text: Joukkue hävisi vuoden 2009 II-divisioonan ratkaisevassa pelissä yllättäen Serbialle, ja näin nousu I-divisioonaan jäi niukasti saavuttamatta. Kuitenkin vuoden 2010 II-divisioonan turnauksessa joukkue nousi takaisin I-divisioonaan Ismo Lehkosen johdolla. Tämän jälkeen joukkue on pudonnut kahdesti II-divisioonaan, mutta vuodesta 2015 alkaen joukkue on pelannut I-divisioonan B-lohkossa.


title: Viron jääkiekkomaajoukkue

text: Vuoden 2018 I-divisoonan B-lohkon MM-kisoissa joukkue taisteli viimeiseen otteluun saakka noususta I-divisioonan A-lohkoon, mutta hävisi viimeisen kamppailun kisaisäntä Liettualle jääden lopulta A-lohkon kolmanneksi. Sijoitus on paras, jonka Viro on saavuttanut nykyisellä vuoden 2012 kisoista lähtien käytössä olleella sarjajärjestelmällä, jossa vain 1. divisioonan A-lohkon voittaja voi nousta jääkiekon maailmanmestaruuskisoihin. (Vielä vuonna 2011 B-lohkonkin voittaja nousi, eli lohkojen tasolla ei ollut eroa, kuten nykyisin.) Viron Villem-Henrik Koitmaa valittiin turnauksen parhaaksi maalivahdiksi.


title: Viron jääkiekkomaajoukkue

text: Päävalmentaja: Jussi Tupamäki


title: Viron jääkiekkomaajoukkue

text: Apuvalmentaja: Märt Eerme


title: Viron jääkiekkomaajoukkue

text: Maalivahtivalmentaja: Janne Pekkarinen


title: Viron jääkiekkomaajoukkue

text: Manageri: Jüri Rooba


title: Viron jääkiekkomaajoukkue

text: Huoltaja: Christian Adami


title: Viron jääkiekkomaajoukkue

text: Fysioterapeutti: Oliver Papp


title: Maurizio Merli

text: Maurizio Merli (8. helmikuuta 1940 Rooma – 10. maaliskuuta 1989 Rooma) oli italialainen näyttelijä. Hänet tunnetaan parhaiten päärooleistaan useissa Umberto Lenzin 1970-luvun poliziotteschi-elokuvissa. Merli kuoli vuonna 1989 sydäninfarktiin tennisottelun jälkeen.


title: Marc Staal

text: Marc Staal (s. 13. tammikuuta 1987 Thunder Bay, Ontario) on kanadalainen jääkiekkoilija, jonka nykyinen seura on New York Rangers. Hän pelaa puolustajan paikalla.


title: Marc Staal

text: Rangers varasi Staalin kahdentenatoista pelaajana. Ennen NHL-uraansa Staal pelasi OHL-junioriliigan Sudbury Wolves -joukkueessa. Hän debytoi Rangesissa 4. lokakuuta 2007. Ensimmäisen NHL-pisteensä hän teki 1. marraskuuta 2007, kun Chris Drury ohjasi hänen vetonsa Washington Capitalsin maaliin. Staal teki ensimmäisen NHL-maalinsa 14. marraskuuta 2007 New Jersey Devilsin Martin Brodeurin selän taakse Brendan Shanahanin ja Scott Gomezin syötöstä.


title: Marc Staal

text: Tammikuussa 2015 Staal sai kuuden vuoden mittaisen jatkosopimuksen Rangersin kanssa.


title: Marc Staal

text: Staalin veljet ovat myös jääkiekkoilijoita. Eric Staal pelaa Minnesota Wildissa, Jordan Staal pelaa Carolina Hurricanesissa, ja pikkuveli Jared Staalin varasi Phoenix Coyotes .


title: Viron presidentti

text: Viron tasavallan presidentti () on Viron tasavallan valtionpäämies. Nykyinen Viron presidentti on vuonna 2016 valittu Kersti Kaljulaid.


title: Viron presidentti

text: Nykyisin Viro on vahvasti parlamentaarinen tasavalta, jonka hallituksen johdossa ja ylimpänä vallankäyttäjänä on pääministeri. Näin ollen presidentillä ei ole kovin paljon poliittista valtaa, vaan hänen asemansa on ensisijaisesti edustuksellinen, vaikkakin hän nimittää pääministerin ja on ylipäällikkö. Presidentin on erottava poliittisista puolueista astuessaan virkaan. Sama henkilö voi toimia presidenttinä korkeintaan kahden peräkkäisen kauden ajan.


title: Viron presidentti

text: Presidentin valitsee riigikogu tai valitsijakokous viideksi vuodeksi. Valitsijakokous kootaan, mikäli kukaan presidenttiehdokkaista ei saa kahden kolmanneksen enemmistöä Riigikogun äänistä kolmessa äänestyskierroksessa. Valitsijakokous koostuu parlamentin jäsenistä ja paikallisten itsehallintoelinten edustajista. Se äänestää kahdesta presidenttiehdokkaasta, mutta voi asettaa lisäehdokkaitakin, jos 21 kokouksen jäsentä sellaisen ehdottaa. Jos ehdokas saa yli puolet annettavissa olevista äänistä, hänet valitaan. Ellei kukaan ehdokkasta saa yli puolta äänistä (esimerkiksi tyhjien äänestyslippujen takia), kahden eniten ääniä saaneen kesken järjestetään toinen äänestys. Jos tässäkään äänestyksessä kumpikaan ei saa yli puolia annetuista äänistä, presidentin valitseminen siirtyy takaisin riigikoguun.


title: Viron presidentti

text: Viro itsenäistyi ensimmäisen kerran 24. helmikuuta 1918. Tuolloin maassa ei ollut presidenttiä, vaan valtionpäämiehen tehtäviä hoiti riigivanem ("valtionvanhin"), kunnes toimen haltija Konstantin Pätsistä tuli Viron ensimmäinen presidentti 1938. Presidenttinä Pätsillä oli todella laajat valtaoikeudet, mutta hänen kautensa jäi lyhyeksi Neuvostoliiton miehittäessä Viron jo vuonna 1940. Seuraava presidentti Virolle valittiinkin vasta maan uudelleenitsenäistymisen myötä vuonna 1992.


title: Chegga

text: Chegga on nykyisin pääasiassa sotilasvartioasema Tiris Zemmourin alueella pohjoisessa Mauritaniassa. Cheggassa on vanha linnoitus.


title: Chegga

text: Cheggassa on ollut pieni asutuskeskus, ja se on toiminut karavaanien pysähdyspaikkana vuosisatojen ajan. Nykyisin paikka on lähinnä sotilasvartioasema.


title: Chegga

text: Marraskuussa 1999 ryhmä asemiehiä ryösti 52 hengen saksalaisen matkailijaryhmän Cheggassa. Asemiehet saivat saaliikseen pääosan saksalaisryhmän ajoneuvoista sekä yli 180 000 dollaria käteistä. Matkailijaryhmä säilyi vahingoittumattomana ryöstössä.


title: Chegga

text: Chegga sijaitsee Tiris Zemmourin hallinnollisella alueella lähellä Algerian ja Malin rajaa, 396 metrin korkeudessa merenpinnasta. Chegga sijaitsee 250 kilometriä algerialaisesta Chenachanesta lounaaseen, 900 km Bir Moghreinista itään, 1 000 km Zouératista koilliseen, 1 100 km Charista koilliseen ja 1 200 km Ouadanesta koilliseen. Cheggaan on helpointa päästä vuokraamalla oppaan Ouadanesta tai Zouératista. Tie Cheggaan varsinaisesta Mauritaniasta kulkee osan matkaa naapurimaa Malin puolella. Cheggan ympäristössä on kalkkikivikallioita, jotka kohoavat sata metriä ympäröivää lakeutta ylemmäs. Kallioiden edessä on myös lukuisia lähteitä.


title: Chegga

text: Koska Chegga sijaitsee syvällä Saharan autiomaassa, on siellä mitattu äärimmäisiä lämpötiloja. Kesäisin lämpötila kohoaa usein 50°C:en ja talvella puolestaan on pakkasta.


title: Chegga

text: Cheggan ympäristön tyypillisiä kasveja ovat esimerkiksi kapriskasvien heimoon kuuluva "Maerua crassifolia", koisokasvien heimoon kuuluva "Hyoscyamus muticus", hirssien sukuun kuuluva "Panicum turgidum", käärmeenpistoyrttikasvien alaheimoon kuuluva "Leptadenia pyrotechnica", kapriksen sukulainen "Capparis decidua", ristikukkaismaisten lahkoon kuuluva "Salvadora persica", mehikorvakasvien heimoon kuuluva "Balanites aegyptiaca", sumakkien sukuun kuuluva "Rhus tripantitus", välimerentaateli, venuksenhiussaniainen ja akasioiden sukuun kuuluva "Acacia raddiana". Lisäksi Cheggassa kasvaa tamariskejä.


title: Chegga

text: Chegga muodostaa kansainvälisesti tärkeän lintualueen (IBA). Alueella tavattuja lintuja ovat esimerkiksi aavikkovarpunen, aavikkotulkku, kirjosiipikiuru, kruunuhietakyyhky, täplähietakyyhky, aavikkokerttu, kalottitasku, aavikkohuuhkaja, aavikkokiuru, pikkuaavikkokiuru, saharantimali ja aavikkopääsky.


title: Sankarihauta

text: Sankarihauta on hauta, johon on haudattu sodassa, suoraan sodan seurauksena tai sotatoimialueella kuolleita sotilaita ja heidän palvelustoimiinsa rinnastettavia eli sankarivainajia.


title: Sankarihauta

text: Sankarihaudoista on käytetty Suomessa myös muita nimityksiä, kuten veljeshauta Venäjän esimerkin mukaan.


title: Sankarihauta

text: Suomen itsenäisyyden ajan sankarihautoja ovat sisällissodan (1918) molempien osapuolten kaatuneiden, teloitettujen ja vankileireillä kuolleiden haudat sekä talvi-, jatko- ja Lapin sodan (1939 - 45) vuoksi kuolleiden suomalaisten haudat. Joillakin Suomen sankarihaudoilla on virallinen valtiollinen tunnustus. Niitä hoidetaan ja ylläpidetään julkisen vallan palveluna, jotta estettäisiin niiden hävittäminen hoitamattomina tavanomaisessa järjestyksessä.


title: Sankarihauta

text: Se, että Suomen sankarihaudat sijaitsevat yleisten hautausmaiden yhteydessä vainajien kotipaikkakunnilla, johtuu sisällissodan aikaisesta tavasta lähettää vainajat haudattavaksi kotiseudulleen, mikä jatkui toisen maailmansodankin aikana.


title: Sankarihauta

text: Kuolleita punaisia ei aina voitu osassa Suomea haudata kirkkomaahan sisäpoliittisista syistä, mutta suuressa osassa maata kuolleiden punaisten ruumiit voitiin siirtää hyvin pian kirkkomaahan yhteen joukkohautaan. Sinne ei saatu kuitenkaan pystyttää muistomerkkiä eikä niiden läheisyydessä sallittu muiden kuin lähiomaisten yksityisiä muistotilaisuuksia. Tilanne muuttui täysin vasta vuonna 1944 Suomen kärsittyä tappion Neuvostoliitolle jatkosodassa ja punaisten maallisia jäännöksiä voitiin haudata yleisimminkin hautausmaille, joilla valkoisten sankarihaudat jo sijaitsivat: esimerkiksi Helsingin pitäjän seurakunnan sankarihautatoimikunta oli järjestämässä muistomerkkiä punaisten hautausmaalle Hiekkaharjuun, myös Huittisissa seurakunnan ja kunnan kustantama punaisten sankarivainajien muistomerkki paljastettiin vuonna 1950 samassa tilaisuudessa toisen maailmansodan sankarivainajien muistomerkin kanssa.


title: Sankarihauta

text: Monissa maissa kaatuneet on saatettu haudata ulkomaille suurille sotilashautausmaille. Sodan aikana esimerkiksi monet saksalaiset kaatuneet haudattiin sotatoimialueelle. Tällöin hautausmaat jäivät vetäytymisen toteutuessa vihollisen haltuun, jolloin niitä ei välttämättä hoidettu, vaan niitä jopa hävitettiin tai ne hävisivät luonnollisesti ruohotuttuaan ja puisten ristien tai muiden hautamuistomerkkien lahottua. Suomessa Rovaniemellä sekä Vantaan Itä-Hakkilassa on edelleen hoidettu saksalainen sotilashautausmaa.


title: Sankarihauta

text: Kaatuneiden saksalaisten SS-miesten haudoille ei laitettu kristillisestä vakaumuksesta kertovia ristejä, koska SS-järjestö oli osittain perusajatukseltaan kristillisyydestä riippumaton ja ideologiansa mukaan moderni uudistusjärjestö, jossa oli myös muinaisgermaanisen mytologian piirteitä.


title: Sankarihauta

text: Suomen valtioneuvosto laskee kaatuneiden muistopäivänä Helsingissä muistoseppeleet sisällissodassa kaatuneiden valkoisten haudalle vanhassa kirkkopuistossa, punaisten ja toisen maailmansodan takia kuolleiden haudoille Malmin hautausmaalla sekä toisen maailmansodan vuoksi kuolleiden Sankariristille Hietaniemen sankarihautausmaalla, ortodoksien, juutalaisten ja tataarien Islam-seurakunnan sankarihaudoille. Tasavallan presidentti laskee itsenäisyyspäivänä seppeleen Hietaniemen sankariristille.


title: Meg Tilly

text:
Margaret ”Meg” E. Tilly (alk. Margaret E. Chan) (s. 14. helmikuuta 1960, Los Angeles County, Kalifornia, Yhdysvallat) on kanadalais-yhdysvaltalainen näyttelijä, Oscar-ehdokas ja Golden Globe-voittaja. Hänet tunnetaan muun muassa elokuvista Psyko II (1983), Jumalan Agnes (1985), Chinatown II (1990) ja Body Snatchers (1993).
Tilly on ollut kolme kertaa naimisissa. Vuosina 1983–1989 hän oli naimisissa Tim Zinnemannin kanssa. Seuraavaksi hän meni naimisiin käsikirjoittaja John Calleyn kanssa liitto kesti vuodet 1995–2002. Vuodesta 2002 hän on ollut naimisissa kirjailija Don Calamen kanssa. Tillyllä on kaksi lasta Zinnemannin kanssa sekä yksi lapsi näyttelijä Colin Firthin kanssa.


title: Meg Tilly

text: Hänen isosiskonsa Jennifer Tilly on myös näyttelijä.


title: Masamitsu Hidaka

text: Masamitsu Hidaka (, 19. lokakuuta 1960 Fukuoka) on Pokémon-animesarjojen ohjaaja.


title: Monday (yhtye)

text: Monday on helsinkiläinen vuonna 2004 perustettu yhtye. Yhtyeen on perustanut Negativessa ja Technicolourissa soittanut Tuomas "Gary" Keskinen.


title: Monday (yhtye)

text: Monday soittaa poprockia, jossa on vivahteita muun muassa Avril Lavignen ja 30 Seconds to Marsin musiikista. Kappaleiden teosta vastaa Gary. Mondayn ensimmäinen, yhtyeen omaa nimeä kantava single ”Monday” tuli radiosoittoon elokuussa 2008 ja se pysyi Ruotsin Sisuradion listalla pitkään. Yhtyeen ensimmäinen pitkäsoitto ilmestyi 29. huhtikuuta 2009. Monday oli myös ehdolla Suomen vuoden 2010 Euroviisu-edustajaksi.


title: Indonesialainen elokuva

text: Indonesialainen elokuva on historialtaan pitkä, mutta nykyisin ala on pieni ja kamppailee olemassaolostaan.


title: Indonesialainen elokuva

text: Ensimmäinen indonesialainen elokuva valmistui 1926, ja se oli mykkäfilmi "Loetoeng Kasaroeng", jonka ohjasivat alankomaalaiset ohjaajat G. Kruger ja L. Heuveldorp. Elokuvassa näyttelivät paikalliset NV Java Film Companyn näyttelijät Bandungissa, ja se sai ensi-iltansa 31. joulukuuta 1926 Bandungissa teattereissa Elite ja Majestic. Sen jälkeen on maassa tuotettu yli 2 200 elokuvaa. Indonesian elokuvan synnyttyä siirtomaavallan aikana sitä tukivat toisen maailmansodan aikana japanilaiset miehittäjät propagandan välineenä.